Najmanje 33 demonstranta ubile su danas mjanmarske snage bezbednosti, što je najveći broj žrtava od početka protesta protiv vojnog puča izvršenog 1. februara. U izveštaju AP se navodi da su podaci o žrtvama preuzeti od lokalnih medija i na osnovu informacija na društvenim mrežama, kao i da se za većinu žrtava navode lični podaci - ime, prezime, godine starosti, mesto prebivališta i vreme i mesto gde su poginule. Prema podacima iz nezavisnih izvora koji su zahtevali anonimnosti zbog straha od represije, samo u Jangonu danas je ubijeno 18 demonstranata, javio je dopisnik AP prenosi Tanjug. „Čuo sam mnogo neprekidnih pucnjeva. Legao sam na zemlju, puno su pucali i video sam dvoje ubijenih”, rekao je ranije za Rojters demonstrant Kaung Piae Sone Tun (23). Snage bezbednosti\nDva strateška bombardera ruskih Vazdušnokosmičkih snaga tipa Tu-95 MS obavila su let iznad neutralnih voda Japanskog, Žutog i Istočnokineskog mora, saopštilo je Ministarstvo odbrane Ruske Federacije. Tokom leta uz ruske bombardere bili su lovački avion Su-35S i avion sa radarom velikog dometa A-50. Tokom pojedinih delova rute ruske bombardere pratili su lovački avini SAD, Južne Koreje i Japana, reč je o letelicama tipa F-15, F-16 i F-2. „Svi letovi ruskih Vazdušnokosmičkih snaga obavljaju se u dogovoru sa međunarodnim pravilima i bez narušavanja granica drugih država”, ističe se u saopštenju Ministarstva odbrane Ruske Federacije.\n26.07.2019 u 22:18\nPompeo sledeće nedelje u poseti Aziji\nVAŠINGTON – Državni sekretar Majk Pompeo odlazi u Aziju sledeće nedelje, a na dnevnom redu nalaze se zastoj u nuklearnim razgovorima u Severnoj Koreji i otezanje sa Kinom zbog trgovine, Tajvana i Južnog kineskog mora, javlja AP. Pompeo putuje u Tajland na sigurnosni forum, gde će glavna pitanja biti lansiranje raketa srednjeg dometa ove nedelje u Severnoj Koreji i sve snažnije kineske pomorske akcije. Američki zvaničnici odbijaju da kažu da li Pompeo planira posebne sastanke, navodi agencija. Pompeo će provesti tri dana u Bangkoku na Regionalnom forumu Udruženja zemalja jugoistočne Azije pre posete Australiji gde putuje na godišnji sastanak američkih i australijskih ministara spoljnih poslova i odbrane, javlja Tanjug. Na putu kući, Pompeo će postati prvi državni sekretar koji je\n22.07.2019 u 13:25\nU poplavama na jugu Azije stradalo više od 300 ljudi\nNjU DELHI - Broj poginulih u poplavama u delovima Indije, Nepala i Bangladeša porastao je danas na više od 300, iako je nivo vode počeo da opada u nekim od najteže pogođenih područja. Jake kiše i nabujale reke preplavile su ogromne delove istočne Indiji pre više od nedelju dana, a zvaničnici su danas saopštili da su do sada 102 osobe poginule u Biharu. Obilne kiše u Bangladešu su ubile više od 47 ljudi u poslednje dve nedelje, a najmanje 120 je nestalo i strahuje se da su poginuli usled teških poplava i klizišta u uglavnom planinskim delovima Nepala, saopštile su vlasti iz dveju zemalja. Delovi Pakistana su takođe poplavljeni, javlja Rojters, prenosi Tanjug. U Bangladešu je najmanje 700.000 ljudi raseljeno. Smrti usled poplava u regionu više su nego udvostručene u\n16.07.2019 u 13:33\nNajmanje 180 žrtava monsuna u južnoj Aziji\nNjU DELHI – Poplave i klizišta izazvana snažnim monsunskim kišama ubili su najmanje 180 ljudi u južnoj Aziji, prema danas iznetim podacima kojima raspolažu vlasti u pogođenim zemljama. Monsuni, čija sezona traje od juna do septembra, od životne su važnosti za navodnjavanje i popunjavanje zaliha vode na indijskom potkontinentu, domu petini svetskog stanovništva, prenosi Beta. Međutim, padavine koje monsuni donose svake godine poseju i smrt i razaranje. Najmanje petoro dece se juče udavilo u Bangladešu, što je broj žrtava u u toj zemlji podiglo na 34. Bangladeš ima 160 miliona stanovnika. Još 10 osoba je izgubilo život u ogromnim izbegličkim kampovima mjanmarskih Rohindža na jugoistoku Bangladeša, gde je u prirodnoj katastrofi uništeno na hiljade šatora i kućica. Poplave na\nEU (ni)je barijera za saradnju s drugim zemljama\nCeli je spektar razmišljanja na našoj političkoj sceni o odnosu Srbije i Evroazijske unije, od toga da je se treba okaniti i prepustiti se Evropskoj uniji, do toga da se treba potpuno integrisati u EAEU. Čini se, ipak, da je većinsko političko mnjenje naklonjeno – sredini, to jest onome što trenutno imamo u odnosu s tom ekonomskom unijom, koju predvodi Ruska Federacija. Ili, kako je to formulisao Đorđe Milićević, potpredsednik Skupštine Srbije i funkcioner SPS-a, „Srbija želi da postane punopravan član EU, ali takođe želi da gradi prijateljske odnose i sa SAD, Rusijom, Kinom, Indijom i s brojnim državama sveta”.


Otvorena međunarodna muzička konferencija "Kontakt" u BG\nOtvorena međunarodna muzička konferencija „Kontakt“ u BG\nTanjug 24. marta 2022. 15:53\nBEOGRAD – Svečano otvaranje medunarodne muzičke konferencije i festivala “Kontakt 2022” održano je danas u klubu Anti Shop Elektropionir u Beogradu.\nJovana Stanković Coka je otvorila Kontakt ispred koncertne agencije i diskografske kuće „Odličan hrčak“ koja je uz Cebef organizator manifestacije.\n„Konačno možemo uživo da održimo šesto izdanje“ Kontakta“ nakon dva onlajn izdanja. Okupili smo čitav region i Evropu u naredna tri dana“, istakla je Stanković.\nMuzičar Ivan Ilić ispred Udruženja muzičara rok, džez i zabavne muzike Srbije pozdravio je najnovije otvaranje Foruma muzičkih menadžera Srbije.\nIlić je istakao da će tokom ove konferencije biti prisutan veliki broj veoma talentovanih menadžera muzičke industrije koji mogu doprineti muzičkom životu na vrhunskom nivou tako da je neophodno iskoristiti te kontakte.\nPrvog dana „Kontakta“ direkcija je ugostila brojna značajna imena iz sveta muzike, među kojima je i Britanac DŽejk Bomont Nezbit (Jake Beaumont-Nesbitt) , menadžer i saradnik mnogih svetskih rok i pop zvezda, među kojima su – grupa Radiohead, Rihanna, Norman Cook i Beyonce.\nI\tvan Milivojev iz Srbije je bio predstavnik upravo danas osnovanog Foruma muzičkih menadžera Srbije i moderator razgovora sa britanskim gostom.\nUspešan menadžer Bomont-Nezbit iz Velike Britanije podelio je sa publikom svoja značajna svetska iskustva u muzičkoj industriji.\nKako je naveo Milivojev, u Srbiji se menadžer smatra više osoba koja je asistent bendu, pomaže im da imaju sve neophodno od željenih namirnica ili napitaka na pozornici kada imaju koncerte ili turneje.\nNezbit je objasnio kako kod njih u Britaniji to funkcioniše, i naglasio da je menadžer zadužen apsolutno za sve aspekte funkcionisanja muzike i objasnio razliku između menadžera i booking agenta.\n„U muzičkom biznisu postoje četiri celine koje čine osnovu ovog posla: izdavaštvo, snimanje albuma, brendiranje, recimo lice muzicara na majicama i drugih merčendajzing msterijala, i na kraju – uživo nastup. Sve navedeno kontroliše muzički menadžer, sve četiri aktivnosti“, objasnio je menadžer Bomont Nezbit.\nBritanski menadžzer je istakao da je boravio više puta u Srbiji na Exit festivalu u Novom Sadu i primetio da publika odavde veoma ozbiljno shvata muziku i samu kulturu, umetnost.\nOn je napomenuo da su zemlje Poljska, Nemačka, Češka republika jako dobra tržišta za razvoj muzičkog biznisa što se tiče koncerata i diskografskog posla.\nTakođe je dodao da su zanimljiva tržišta Grčke i Turske, i primetio da je Srbija povezana sa ovim zemljama.\nIsto je pohvalio diskografsku kuću „Moonlee Records“ iz Slovenije koja sarađuje sa Srbijom kao što je alternativni rok bend „Repetitor“.\nI\tvan Milivojev je rekao da su osnovali Forum muzičkih menadžera Srbije iz razloga da nadalje pomognu muzičkoj sceni naše zemlje koja gotovo da nije postojala u protekle dve godine pandemije.\n„Ta scena je bila kao pustinja, muzički posao je bio nevidljiv, posebno oko koncerata koji su se u nekim naletima održavali, i sve je bilo bez prave pomoći države. Sada se polako vračamo tome i naš Forum će brinuti da muzička scena zaista postoji i funkcioniše na svim nivoima“, podvukao je Milivojev.\nBogat program prvog dana obuhvatio je i izložbu Kebrinih digitalnih crteža u pratećem delu konferencije „Kontakt 2022“ u Kuli na sceni kompleksa muzičkih klubova u Cetinjskoj 15.\nVečeras će biti održana i dva koncerta, od 20 sati nastupiće rok muzičar Nikola Vranjković u Anti Shop Elektropioniru, a od\n21h – pijanistkinje Branka Parlić i Nataša Penezić u Kolarčevoj zadužbini.\nSutra će od 21 sat koncert imati bend „Obojeni program“ takođe u Elektropioniru, gde će i u subotu svirati dva sastava – „Rebel Star“ i „Bohemija“.\nMuzički program će zatvoriti u subotu veče hip hop grupa iz Hrvatske „Elemental“ u sali „Amerikana“ Doma omladine Beograda.


U Fijatu će plata biti 666 evra - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac U Fijatu će plata biti 666 evra\nU Fijatu će plata biti 666 evra\nutorak, 27 decembar 2011 08:35\nKada u "Fijat automobilima Srbija" počne proizvodnja 200.000 automobila godišnje, na tom poslu će biti angažovano 3.200 radnika s prosečnom platom od 666 evra. Ovo su predstavnici torinsko-srpske kompanije, pred praznike, obećali čelnicima sindikata ove firme, kaže Zoran Marković, potpredsednik Sindikata kompanije.\nOn je dodao da su dobili obećanje da će, kad počne proizvodnja u tom obimu, pored postojećih 1.100 zaposlenih, raditi još 2.100 trenutno nezaposlenih.\nA ugovor o strateškom partnerstvu predviđa posao za ukupno 2.433 radnika. To će se desiti pred kraj 2014. godine, saznaju Novosti. "Puno je uloženo u rekonstrukciju fabrike, i ja sa stažom od 25 godna u Zastavi ne mogu da je prepoznam", kaže Zoran Marković.\nOn dodaje da je "čak i u nezavršenim pogonima, poput montaže (gde krov nije završen), radna temperatura oko 15 stepeni. Predlog je da se u fabrici radi u dve smene, kao u japanskim automobilskim firmama - Tojota i Suzuki".\nSindikalci su saopštili da je prema svim procenama (stručnih članova) sindikata novi automobil izuzetno dobar, jer su primenjene najsavremenije tehnologije, ali da će detalji do početka marta biti poslovna tajna, što oni poštuju.


Najava saradnje sa Projektom zapošljavanja mladih (YEP) - Interaktivni portal za Dijasporu iz BiH\nNajava saradnje sa Projektom zapošljavanja mladih (YEP)\nProjekat zapošljavanja mladih (YEP) se implementira od strane njemačke kompanije GOPA mbH, kroz predstavništvo u BiH uz podršku Vlade Švicarske putem Ambasade Švicarske u BiH od 2008. godine. Jedna od ključnih komponenti projekta je podrška preduzetništvu, koja podrazumijeva konkretnu podršku osnivanju preduzeća i kreiranju novih radnih mjesta, uključujući i posebnu podršku za poslovne poduhvate iz domena socijalnog preduzetništva.\nProjekat zapošljavanja mladih (YEP) je tokom 2018. godine uspostavio YEP inkubator poslovnih ideja u 32 lokalne zajednice, a u saradnji sa lokalnim vlastima.\nPreko 1.200 potencijalnih i postojećih preduzetnika apliciralo je sa poslovnim idejama za YEP inkubator poslovnih ideja, preko 600 poslovnih ideja je razvijeno dok je preko 300 poslovnih planova izrađeno i prezentovano. Ukupno 150 poslovnih planova je odobreno za finansiranje, a zaključno sa sedmim mjesecom 2019. godine preko 100 preduzetnika je primilo finansijsku podršku odnosno pokrenulo ili unaprijedilo vlastiti biznis.\nOrganizacija i-platforma je prepoznala važnost učestvovanja u ovom projektu te se u narednom periodu očekuje potpisivanje memoranduma o saradnji sa Projektom za zapošljavanje mladih (YEP). Svakog sledećeg petka, počevši od 01.08.2019., biće predstavljena novoosnovana startup preduzeća i njihove poslovne ideje sa ciljem pronalaska mentora u Švicarskoj dijaspori, mogućnosti za izvoz i otvaranje švicarskog tržišta.\nViše informacija o Projektu zapošljavanja mladih dostupno je na www.yep.ba.


RUDO medicinska pomagala - popust 10% | Trudnicko Porodiljski Servis - Pomoc trudnicama i porodiljama\nRUDO medicinska pomagala - popust 10%\n-10% popusta koji važi za sve artikle iz proizvodnog asortimana popustodavca\nRudo A.D. - medicinska pomagala i proizvodi\nStrateška orijentacija RUDO AD je da svoje usluge i proizvode približi krajnjem korisniku usluga, da analizira njegove potrebe i želje, i da pravovremeno i na adekvatan način ispuni njegova očekivanja.\nSa tim ciljem je u okviru preduzeća formiran KORISNIČKI SERVIS koji korisnicima i svim zainteresovanima pruža sledeće usluge:\nTERENSKI RAD: Uzimanje mera i organizovanje proba naručenih pomagala na lokacijama koje su pristupačne dislociranim korisnicima. Naši tehničari obavljaju rad na terenu na teritoriji cele Srbije.\nKUĆNA DOSTAVA: Za korisnike koji nisu u mogućnosti da preuzmu pomagalo u prostorijama RUDO AD obezbeđujemo dostavu na kućnu adresu u Srbiji i inostranstvu.\nADMINISTRATIVNA PODRŠKA: Zaposleni u korisničkom servisu pružaju osim savetodavne i logističku pomoć korisnicima u kompletiranju dokumentacije propisane od strane zdravstvenih institucija za potrebe ostvarivanje prava na ortopedsko pomagalo.\nINFOCENTAR: Zahvaljujući stručnom i profesionalnom osoblju korisnici su u mogućnosti da preko telefona dobiju kompletnu informaciju, savet ili preporuku kako da na najbrži i najefikasniji način dođu do adekvatnog proizvoda ili usluge iz oblasti ortopedije.\nONLINE PRODAVNICA: Da bismo izašli u susret korisnicima koji nisu u mogućnosti da posete naše maloprodajne objekte omogućavamo kupovinu naših zdravstveno-sporstkih proizvoda preko Interneta uz svu udobnost koju ovaj način kupovine pruža.\nSTRUČNE KONSULTACIJE: Znanje i iskustvo sticano dugogodišnjim radom stavljamo na raspolaganje našim korisnicima kroz direktnu komunikaciju sa lekarima I tehničarima ortopedima:\nStručne konsultacije u našim maloprodajnim objektima\nOnline savetovalište na našem site-u gde korisnici mogu postavljati pitanja I dobiti savete stručnjaka.\nKORISNIČKI SERVIS je u obavezi da stalno istražuje potrebe korisnika i da skladu sa tim proširuje i unapređuje spektar svojih usluga. Očekujemo od naših korisnika da im u tome pomognu svojim predlozima, kritikama i savetima jer ćemo na taj način najbrže doći do cilja koji nam je zajednički:\nKvalitetna usluga = Zadovoljan korisnik\nKorisnički servis Rudo AD radi u skladu sa "Pravilnikom o medicinsko-tehničkim pomagalima koja se obezbeđuju iz sredstava obaveznog zdravstvenog osiguranja".\nZa članove udruženja trudnica i porodilja, odobravamo popust:\n-10% popusta koji važi za sve artikle iz proizvodnog asortimana\nTel: +381 (0)11 3695 017


Nastavnici OŠ "Desanka Maksimović" na seminaru u Jagodini\nNastavnici OŠ „Desanka Maksimović“ na seminaru u Jagodini\nNastavnici Osnovne škole „Desanka Maksimović“ iz Zaječara drugi nedelju januara proveli su na seminaru pod nazivom „Primena individualizovane, programirane, problemske i egzemplarne nastave u školi“, koji je polaznicima dao precizniju sliku i praktično znanje neophodno da im olakša planiranje i realizovanje nastave.\nProfesori su imali prilike da se podsete oblika savremene nastave i da dopune znanje o upotrebi savremenih multimedijalnih nastavnih sredstava.\nU organizaciji Škole kreativnih veština iz Jagodine zaječarski nastavnici upoznali su se sa osnovnim alatima neophodnim za kreiranje školskog sajta, sa mogućnostima i prednostima korišćenja digitalnih platformi za učenje i kreiranje nastave.\n„Upoznali smo se sa sjajnim mogućnostima za osmišljavanje aktivnosti, prezentacija i kvizova, koji bi nastavu u našoj školi učinili zanimljivijom, učenička znanja trajnijim i primenjivim, a naš rad kvalitetnijim, kreativnijim i u skladu sa potrebama i interesovanjima generacija milenijalaca“, kažu u OŠ „Desanka Maksimović“.\nZbog neospornog značaja platformi za onlajn učenje, profesori su dobili informacije o popularnim, besplatnim platformama za učenje programiranja, upoznali se sa Mudl sistemom, načinom uređivanja profesorskog profila i pokretanja novog kursa u okviru istog sistema te načinom kreiranja tematskih celina u okviru kursa i izrade i ocenjivanja testova.\nIz OŠ „Desanka Maksimović“ poručuju i da je sajt njihove škole odnedavno obnovljen, kao i da će u narednom periodu biti svakodnevno ažuriran.\nOpšti ciljevi seminara su: osposobljavanje nastavnika da primenom različitih tipova nastave i njihovim kombinovanjem uspešno rešavaju postavljene obrazovno-vaspitne probleme i zahteve savremene nastavne prakse.\nSpecifični ciljevi seminara su: podsticanje i osposobljavanje nastavnika za korišćenje individualizovane, programirane, problemske i egzemplarne nastave, na uvođenje inovacija u obrazovnom-vaspitnom radu, na kombinaciju nastavnih sistema (tipova nastave); podsticanje i osposobljavanje nastavnika na kvalitetno upravljanje jednorazrednim i kombinovanim odeljenjem u okviru različitih modela metodičke organizacije časa; osposobljavanje nastavnika, da pripremi i organizuje nastavu koja podstiče kreativnost učenika i vodi do efikasnijeg učenja.\njagodina oš desanka maksimović seminar\nIzdvajamo • Sport • Srbija\nLena Maletić atletičarka iz Zaječara danas na Evropskom...


Odstupio jedan od najvećih javnih srbomrzaca\nNekadašnji ministar za vanjske poslove u slovenskoj vladi Zoran Thaler svojim izjavama u javnosti o dalmatinsko – ličkoj tragediji za vreme ratnih događanja – »Srpsku gamad treba pobiti«, naravno kao veliki prijatelj Tuđmana. Opravdano se pitamo – dali mu je i od Tuđmana štogođica šušnulo u džepove?\nOstavka zbog optužbi za mito\n„Sandej tajms” optužio za korupciju slovenačkog, austrijskog i rumunskog poslanika u Evropskom parlamentu\nSumnja da evroparlamentarci lobiraju za ruske firme\nLjubljana – Slovenački poslanik u Evropskom parlamentu Zoran Taler podneo je juče neopozivu ostavku na poslanički mandat, nakon optužbi da je umešan u korupciju, prenosi Beta.\n„Saopštavam javnosti da sa današnjim danom dajem neopozivu ostavku na mesto evropskog poslanika”, rekao je Taler na konferenciji za novinare u Ljubljani.\nOn je dodao da tim činom želi da omogući da „istraga svih činjenica i okolnosti pokušaja kompromitacije teče neopterećeno i bez pritisaka”, kao i da želi da „istina bude obelodanjena i da se vidi ko je delovao zakonito, a ko nezakonito”.\nTaler je juče ujutru na svoju inicijativu bio na sastanku slovenačke Komisije za borbu protiv korupcije, koja je već uspostavila kontakt sa nacionalnim istražnim organima, Državnim vrhovnim tužilaštvom i nadležnim organima Evropske unije.\nOstavka slovenačkog poslanika u Evropskom parlamentu usledila je nakon optužbe iznesene u londonskom nedeljniku „Sandej tajms” da je od lobista ruske firme primio stotinu hiljada evra mita da bi kao poslanik ulagao amandmane na zakone iz oblasti bankarstva.\nTaler je juče odbacio tvrdnje da je umešan u nezakonite poslove i postavio pitanje zašto je poslanik EU meta pokušaja kompromitacije i da li su za postizanje određenih ciljeva zaista dozvoljene sve metode, od nezakonitog prisluškivanja nadalje. „U skladu sa svojim etičkim opredeljenjima želim da čitava istina bude obelodanjena”, rekao je Taler. On je dodao da će u skladu sa britanskim zakonima, kada cela stvar prođe, postupati i prema londonskom listu koji je objavio optužbe protiv njega.\nSada već bivšeg slovenačkog poslanika u Evropskom parlamentu će zameniti Marko Golobič, njegov naslednik prema izbornim rezultatima na izborima za Evropski parlament. Taler je bio izabran kao kandidat partije Socijalnih demokrata i delovao u grupi levice u evropskom parlamentu. „Sandej tajms” je pored Talera za korupciju optužio i poslanike Austrije i Rumunije u Evropskom parlamentu Ernsta Štrasera i Adrijana Severina. Štraser je zbog pritiska austrijske javnosti takođe dao ostavku, iako i on poriče krivicu za primanje mita.


“Ovde se spominje i sprega pripadnika policije i BIA s kriminalom. Da bi tužilac proverio navode gradjanina Belivuka, on bi to mogao da uradi samo tako što bi angažovao policiju. Bojim se da bi danas u policiji teško neko smeo da postupi po nalozima tužioca”, naglasio je advokat.\n“Gradjanin Belivuk je na svedočenju potpuno transparentno govorio o zarobljenoj državi u rukama mafije. On je rečito i pikantno objasnio našta liče izbori, protesti i parlamentarni život ove zemlje. Sve što je rekao uklapa se u sliku monitoringa Evropske unije o Srbiji”, naglasio je Prelević.\nPrema njegovim rečima sam susret predsednika države Aleksandra Vučića s gradjaninom Belivukom ne predstavlja krivično delo, ali taj susret, o kome je Belivuk svedočio, otvara druga pitanja koja su moralne i etičke prirode, kao i kontakte koje je s kriminalnom grupom imao brat predsednika države, Andrej Vučić.\n“Gradjanin Belivuk s ovakvim svedočenjem može na sudu da prodje samo gore. Može se zaključiti da Belivuk ima još mnogo toga da kaže, a što se odnosi na blisku saradnju s državnom vlašću”, ocenio je Prelević.\n“Vlast je predstavila Hrkalovićku i Nebojšu Stefanovića kao najbliže saradnike Velje Nevolje, što se prema svedočenju Belivuka ispostavlja da nije tačno”, rekao je advokat.\n“Za vlast su neprijatni zato što optužuju prvog čoveka iz čije stranke ide slogan: ‘Jedna zemlja, jedna stranka, jedan vodja’. U ovom slučaju je tog vodju, jedan čovek, koji će biti optužen za ubistvo, optužio ne samo da je imao s njim kontakte nego da im je pružao poprilično mnogo usluga i da su oni njemu vraćali neke od tih usluga”, rekao je Prelević.\n“Belivuk je rekao da je kontakte s vrhom vlasti imao preko Darka Glišića i Ace Rošavog. Nesumnjivo je da i jedan i drugi vode do predsednika države”, ocenio je advokat.\nNaveo je da okrivljeni ima pravo po zakonu da izabere način svoje odbrane, da može da iznosi istinu i neistinu, ali “ono što je Belivuk naveo tokom svedočenja, sve se i desilo”.\nNa pitanje Bete kako će gradjani Srbije odreagovati na Belivukove tvrdnje, Pelević je rekao da su “gradjani zarobljenici zarobljene države”.\n“SNS i Vučić će u naredna dva dana s nekim novim fotografijama i snimcima s odsečenim glavama iz tužilačke istrage uzaludno pokušati da anuliraju višegodišnju simbiozu vrha vlasti i kriminalnih grupa. Njih je Belivukovo svedočenje pogodilo usred srede”, zaključio je advokat Božo Prelević.


U Lapovu prosek najviši : Nadlanu.com\nU Lapovu prosek najviši\nNa začelju tabele prosečnih plata − Svrljig sa 11.993 i Bela Palanka sa 11.958 dinara.\nZaposleni u Srbiji u martu su u proseku zaradili po 30.809 dinara, odnosno tolika im je plata bila kada se odbiju porezi i dorpinosi. Prosečna plata je, inače, u odnosu na onu februarsku bila realno manja oko dva odsto. Prema podacima Republičkog zavoda za statistiku, najveće prosečne plate imali su zaposleni u Lapovu − 49.673 dinara i ovo je prvi put da ova opština zauzme prvo mesto na rang-listi opština sa najvećim prosečnim platama, a zaslugu za ovu vodeću poziciju nosi činjenica da su u odnosu na februarske zarade martovske porasle više nego duplo − tačnije, veće su čak 133 odsto.\nNa drugom i trećem mestu nalaze se dve beogradske opštine − Novi Beograd sa prosekom od 47.925 i Surčin sa 47.497 dinara, dok je na trećem mestu Apatin, u kojem je zarada, dostigavši 47.361 dinar, u odnosu na februar veća 30 odsto. Na petom mestu po visini plata je još jedna beogradska opština − Lazarevac, s prosekom od 41.657 dinara. Na začelju tabele, naravno, nalaze se već poznate opštine, južnije od Beograda − Bela Palanka sa samo 11.958 dinara, Svrljig sa 11.993 i ova plata je 20−ak odsto manja nego u februaru. Bojnik sa 14.238, Blace sa 15.300 i Trgovište u kojem su plate takođe pale i taj pad se zaustavio na 16.230 dinara. Bitnijih novina nema na rang-listi najisplativijih i najlošije plaćenih delatnosti, jer najveće zarade primili su zaposleni u proizvodnji duvanskih proizvoda − 62.024 dinara, a u stopu ih prate zaposleni u finansijskom posredovanju sa platom od 61.269 i oni koji uživaju u blagodetima koje im pružaju članarine, gde su plate "težile" 61.147 dinara.\nZaposleni u vazdušnom saobraćaju u proseku su zaradili po 53.736, a u osiguranju 52.920 dinara. Najlošije su i ovoga puta plaćeni zaposleni tekstilci, obućari i slične proizvodne delatnosti. Tako su, recimo, u proizvodnji odevnih predmeta i krzna primili samo po 11.417 dinara, tekstilnih prediva i tkanina − 11.541, obuće − 11.783 dinara. Istovremeno, zaposleni u preradi i proizvodima od drveta i plute kućama su odneli samo po 12.163 dinara kao i radio, TV i komunikacione opreme - po 14.889 dinara.


Finale Takmičenja za frankofonu pesmu ove subote u niškom Narodnom pozorištu\n24. marta 2022.\tKATEDRA, UMETNOST, ZANIMLJIVOSTI 0\nKo će biti ovogodišnji pobednik Takmičenja za frankofonu pesmu znaćemo u subotu 26. marta, kada će pobednici polufinala nastupiti u niškom Narodnom pozorištu. Takmičenje počinje u 14 sati, a ulaz je slobodan za sve zainteresovane.\n22. marta 2019.\tKATEDRA, MANIFESTACIJE, TRADICIJA, UMETNOST, ZANIMLJIVOSTI 0\nFrancuski institut u Srbiji i Studentski kulturni centar u Nišu organizuju finale Takmičenja za frankofonu pesmu u nedelju 24.marta od 14 časova.\nFinale 14. Takmičenja za frankofonu pesmu\n15. marta 2017.\tMANIFESTACIJE, UMETNOST 0\nSvake godine stotine mladih pevača-amatera iz cele Srbije, od 13 do 28 godina, okušavaju svoju sreću na poznatom takmičenju za frankofonu pesmu. Od početka organizovanja – 2004. godine, više od hiljadu mladih koji uče francuski jezik učestvovalo je u ovom takmičenju, pripremajući se sa svojim profesorima francuskog i ostalim đacima. …


Tempus je program Evropske unije koji pomaže reformu i modernizaciju visokog obrazovanja u partnerskim zemljama i jedan je od najstarijih i najuspešnijih programa saradnje EU.\nAkronim Tempus nastao je 1989 od Trans-European mobility scheme for university studies (panevropska šema za mobilnost na nivou univerzitskih studija). Danas program ima nešto drugačiji okvir i ciljeve ali je prvobitno ime zadržano.\nProgram pomaže da obrazovni sistemi partnerskih zemalja ostvare nenametnuto prihvatanje trendova razvoja visokog obrazovanja EU koji proističu iz Lisabonske agende i Bolonjskog procesa.\nProgram finansira projekte u kojima učestvuju institucije visokog obrazovanja iz EU i 26 partnerskih zemalja.\nPartnerski regioni u Tempus programu su:\n1. zapadni Balkan\n2. istočna Evropa i centralna Azija\n3. severna Afrika i Srednji Istok\nPrva faza Tempus programa trajala je od 1990. do 1994. Program je ojačan i obnovljen za periode 1994-1998 i 1998-2000 a onda ponovo za period 2000-2006. Uobičajeno je da se ovi periodi programa nazivaju “Tempus I”, “Tempus II”, “Tempus II bis” i “Tempus III”.\nTrenutno se odvija Tempus IV - faza programa čija je implementacija planirana za period 2007-2013.


– Novinari u Srbiji su poslednjih 30 godina bili velike žrtve. UNS je jedino udruženje koje godinama upozorava na to i traži da se istraže svi zločini nad novinarima. Posebno mi je bilo drago što smo prošle godine uspeli da se usaglasimo oko jednog zahteva da se istraže sva ta ubistva i otmice i sada će Savet Evrope tražiti da se podnese dokumentacija i da se vidi dokle smo stigli u istragama – rekao je Radomirović.\nKako kaže, dobro je i što Evropska federacija novinara reaguje i na pretnje televiziji Pink, jer je to do juče bilo nezamislivo, i dodaje da mu je drago da se to desilo i da podržavaju stav UNS-a da se ne može da ovaj način pretiti novinarima i ugrožavati bezbednost zaposlenih u medijima.\n– Za koji dan će biti tačno 20 godina od ubistva našeg kolege Slavka Ćuruvije, suđenje krivcima za njegovo ubistvo veoma je dugo trajalo, ali je važno da se ovo prvostepeno završiloi da je vrh tadašnje državne bezbednosti osuđen za njegovo ubistvo. Da je utvrđeno da su to uradili jer su verovali da je on pretnja državi. Ostalo je nepoznato ko je nalogodavac i direktni izvršilac ubistva, ali ako logično pogledate tu situaciju, ko je mogao da naredi šefu državne bezbednosti ovako nešto, osim šefa države – rekao je Radomirović.\nKako kaže, nažalost, nikada nećemo saznati punu i kompletnu istinu, pa s tim u vezi naglašava da je važno da se svaki napad na novinare hitno procesuira i hitno rešava.\n– Važno je pomenuti ulogu naših kolega u istrazi ovog ubistva. Oni su ušli u komisiju za istraživanje ubistva i zajedno sa policijom su radili na pripremanju optužnice. Takođe, ovde je postojala i politička volja da se razreši ovo ubistvo – rekao je Radomirović.\nPrema njegovim rečima, bitno je što je i sadašnji vrh države poslao poruku da niko ne sme da će svako ko napada novinare biti kažnjen, kao i da će odgovarati svako ko misli da pretnjama može da ućutka novinare.\n– U međuvremenu smo imali i ubistvo kolege Milana Pantića iz Jagodine. On je pisao o sumnjivim privatizacijama i očigledno bio na tragu neke veoma bitne informacije za javnost. Sledeći korak države i komisije za istraživanje ubistava novinara, treba da bude podizanje optužnice za ubistvo novinara Milana Pantića – rekao je Radomirović.\nKako kaže, veruje da će osim ove presude za ubistvo Ćuruvije, uskoro biti donesena presuda i za kolegu Pantića.\nEFJ Pink Protest "1 od 5 miliona" Vladimir Radomirović\n← Smajlović: Zločin nad Ćuruvijom rešen još 2005. godine\nZašto se posle mnogo godina na državnoj TV Severne Koreje nije pojavila čuvena voditeljka “Vesti” →


Letenje avionom u Nepalu? Dobro razmislite… – BiGportal.ba\nLetenje avionom u Nepalu? Dobro razmislite…\nJedan dan nakon fatalne avionske nesreće avio-kompanije US-Bangla na aerdromu u Katmanduu u Nepalu, na sajtu bangladeške avio-kompanije i dalje stoji “Letite brzo – letite sigurno“.\nU eri kada je avio-saobraćaj sve sigurniji, nesreće u Nepalu izazivaju dosta pažnje, a obično su u pitanju mali avioni sa propelerima koji lete u lošim vremenskim uslovima.\nU avgustu 2010. godine, 14 ljudi je izgubilo živote na letu Agni Air od Katmandua do Lukla, a 2012. godine zbog lošeg vremena poginulo je dvadesetoro ljudi letom iste avio-kompanije.\nJoš 24 života izgubljena su u nesreći kompanije Tara Air Twin Otter u decembru 2010. godine. U septembru 2011. godine, 19 ljudi izgubilo je živote leteći kompanijom Buda Air.\nGodinu kasnije, sedam britanskih putnika od ukupno 19 takođe je izgubilo živote odmah pri poletanju aviona kompanije Sita Air u Katmanduu. Kombinacija faktora je uticala na to, a ponajviše prenatrpanost prtljažnika.\nTragedije su se nastavile i 2014. godine kada se avion Nepal Airwaysa izgubio između Pokhare i Džumle gde je 18 ljudi izgubilo život. Dve godine kasnije Tara Air se na istoj lokaciji srušila i odnela 24 života, a samo dva dana kasnije avion kompanije Air Kasthamandap sa 11 putnika je pao, ali je srećom 9 putnika preživelo.\nCivilna avijacija čini sve što može da se padovi aviona više ne događaju, ali deo krivice prepisuju i geografiji zemlje.\n“Leteti po ovakvom terenu je vrlo izazovnije nego u ostalim delovima sveta“, navode u saopštenju.\nS druge strane, tu su i stare, loše održavane letelice koje je odgovaraju današnjim standardima.


Samo kod nas: KS BiH jedini u regionu nema portparola - Bhbasket\nVujošević je rekao Gordiću: To što radiš prema meni i ekipi…\nNedim Džemić: Ovo je najvažnija utakmica\nNihad Selimović, čovjek srca što za BiH kuca: No1 brend stavio…\nItalija neće imati šampiona\nLegendarni Scola žali što se nije ponovo sastao sa bivšim bh….\nČetiri člana košarkaškog tima iz Istanbula zaražena korona virusom\nHadžifejzović stigao u Prijepolje iz Ukrajine\nKalpić za BHbasket: Tuzlu osjećam kao Šibenik, Mejdan mi je kao…\nPetrović: Strah me situacije u Americi\nBhbasket Reprezentacija Samo kod nas: KS BiH jedini u regionu nema portparola\nSamo kod nas: KS BiH jedini u regionu nema portparola\nKošarkaški savez Bosne i Hercegovine jedini u regionu koji nema portparola. Kontaktirali smo košarkaške federacije u regiji koje su potvrdile da imaju osobe na funkciji portlaprola, i stalni su uposlenici saveza.\nNažalost kod nas nije takav slučaj, KS BiH nema osobe na ovom mjestu, što je naravno bitan faktor neozbiljnosti u radu saveza. Recimo da je bio portparol jučer se ne bi desila sramota, da na stranici saveza vijest o rođendanu Mirze Delibašića, bude postavljena tek nakon teksta na portalu BHbasket, u 18.11 sati\nPress-konferencije vodi PR predsjednika KS BiH, sutra će ih možda voditi PR nekog od naših najboljih igrača!? KS BiH mora imati stalnog uposlenika na radnom mjestu portparol. Ako imaju svi, šta to nama fali da budemo iole makar malo ozbiljni!\nOtvorene nove kancelarije KS BiH (FOTO)


AKCIJA SIPA Pretresi na više lokacija u Unsko-sanskom kantonu zbog IZBORNE PREVARE\nPolicijski službenici Agencije za istrage i zaštitu BiH (SIPA) pretresaju više lokacija na području Unsko-sanskog kantona zbog sumnje u izbornu prevaru, rekao je portparol Sipe Luka Miladinović.\nMiladinović je napomenuo da se operativne aktivnosti sprovode prema naredbi Suda i Tužilaštva BiH, prenosi Srpskainfo.\nOn je rekao da ne može da govori o detaljima dok je u toku akcija i da će javnost biti blagovremeno obaveštena o svemu.\nPortal Kliks prenosi da pripadnici Sipe pretresaju stambene objekte u Sanskom Mostu, od kojih jedan pripada federalnom poslaniku Asimu Kamberu (SDA).\nPrema nezvaničnim saznanjima, reč je o predmetu koje vodi Tužilaštvo BiH protiv nekoliko lica iz SDA u Sanskom Mostu zbog nepravilnosti na izborima 2018. godine.\nBošnjački i hrvatski članovi Predsednistva BiH, Šefik Džaferović i Željko Komšić, kritikovali su odluku najviših hrvatskih zvaničnika da se danas u Zagrebu sastanu sa njihovim srpskim kolegom Miloradom Dodikom.\nBrane Nešković, koji je nakon 11 dana pronađen u selu Staniševac kod Vardišta, u opštini Višegrad, upućen je u bolnicu Foča, rečeno je Srni u Domu zdravlja Višegrad.\nAUTOMOBILOM PREKO STEPENICA Neobična nesreća u centru Prnjavora (FOTO)\nNesvakidašnja saobraćajna nesreća dogodila se u Prnjavoru.\nDevojčica ispred jedne banjalučke škole pokazala je snalažljivost na kojoj bi joj i stariji pozavideli.\nU BRČKOM POČINJE SA RADOM PCR KABINET Više će se osoba testirati na korona virus, a rezultati brže dobijati\nU Brčkom su danas izvršena tri probna testiranja na novom pi-si-ar (PCR) aparatu, čime je PCR kabinet pušten u probni rad, dok će zvanično početi sa radom od ponedeljka, 3. avgusta, saopšteno je iz Vlade distrikta.


NA ŠTA SE TO SPREMA JANEZ JANŠA: Udruženi Orban, Le Pen, Salvini, a premijer Slovenije... | Slobodna Bosna\nNA ŠTA SE TO SPREMA JANEZ JANŠA: Udruženi Orban, Le Pen, Salvini, a premijer Slovenije...\nDeklaracija krajnjih evropskih desničara najavljuje "reformu Evrope" odbijajući dalju integraciju Evropske unije, dok kritičari inicijative ukazuju na velike razlike između pojedinih pokreta sumnjajući u opstanak krajnje desničarskog saveza koji bi ipak mogao uticati na promjenu demokratije na kontinentu, prenosi Radio Slobodna Evropa pisanje svjetskih medija.\nŠesnaest evropskih desničarskih populističkih stranaka, uključujući nekoliko u vladama, udružilo je snage kako bi se ogradili od političkog pravca Evropske unije (EU), proglasivši blok "alatom radikalnih snaga" koje pokušavaju da izgrade superdržavu, napisao je Politico ukazujući kako u skorije vrijeme u Evropskom parlamentu ne treba očekivati nijednu evroskeptičnu grupu.\nMeđu strankama koje su u petak, 2. jula, potpisale deklaraciju su Fidesz mađarskog premijera Viktora Orbana, poljska vladajuća stranka Pravo i pravda (PiS), francusko Nacionalno okupljanje (Rassemblement National, RN) Marine Le Pen, austrijska Slobodarska partija, španski Vox i italijanske stranke Liga i Braća Italije, na čijem su čelu Matteo Salvini i Giorgia Meloni.\nDekralaciju su, ističe Politico, uokvirili kao doprinos trenutnoj debati o EU na Konferenciji o budućnosti Evrope koja je pokrenuta ranije ove godine. U zajedničkom saopćenju su naveli da "evropske države treba da budu zasnovane na tradiciji, poštovanju kulture i istorije evropskih država, poštovanju evropske judeohrišćanske baštine i zajedničkim vrijednostima".\nDokument, prema pisanju portala Politico, pokazuje da su se stranke koje su iz različitih tabora ogradile od mejnstrima EU i uspjele da uspostave zajednički jezik, uprkos značajnim razlikama i rivalitetima.\nIako su pojedini potpisnici sugerisali da je to korak ka formiranju jedne grupe, europoslanici i zvaničnici su u razgovoru za Politico ipak naglasili da niti jedna frakcija Evropskog parlamenta nije bila u planu u skorije vrijeme.\nStranke krajnje desnice iz 16 zemalja EU ujedinile su se s deklarisanim ciljem da se njihov glas čuje u kontekstu debate o budućnosti Evrope. Potpisnici dokumenta očigledno ciljaju da se suprotstave institucijama EU kao što su Komisija ili Evropski sud pravde, koje su izvršile pritisak na Poljsku i Mađarsku oko pitanja koja se kreću od potčinjavanja pravosuđa do stigmatizacije LGBT zajednice, napisao je Euroactiv.\n"Pretjerano moraliziranje koje smo vidjeli posljednjih godina u institucijama EU rezultiralo je opasnom tendencijom nametanja ideološkog monopola", navodi se u zajedničkom saopćenju.\nUpitan da prokomentira razvoj situacije, slovenački premijer Janez Janša - čija je zemlja preuzela rotirajuće predsjedavanje Vijećem EU u narednih šest mjeseci - ukazao je da bi i njegova stranka mogla da napusti političku porodicu desnog centra.\nJanša je, kako ističe Euroactiv, poštovalac Viktora Orbana, koji je prošlog marta napustio Evropsku narodnu partiju (EPP) desnog centra kako bi izbjegao izbacivanje.\nNajmoćniji političar Poljske smatra da Evropska unija planira kulturnu revoluciju koja će "uništiti društvene strukture, počevši od porodice i tradicije i stvoriti novog čovjeka", navodi Bloomberg.\n"Ne želimo ovu revoluciju, za koju vjerujemo da će donijeti nesreću i drastičan pad sloboda pojedinaca i zemalja", kazao je Jaroslaw Kaczynski, lider nacionalističke vladajuće stranke Pravo i pravda u televizijskom obraćanju.\nVlada na čijem je čelu Kaczynski, koji je, kako ističe Bloomberg, arhitekta suzbijanja gej prava u Poljskoj u posljednjih pola decenije, suočila se s optužbama iz Bruxellesa zbog narušavanja vladavine zakona i uskoro bi mogla da se suoči s disciplinskim postupkom nakon što su se gradovi i regioni širom Poljske proglasili "oslobođenim od LGBTQ ideologije".\nStranka Pravo i pravda (PiS) navodi da se u deklaraciji koju su potpisale evropske desničarske stranke, EU poziva da se kloni kulturne politike i zaustavi dalju integraciju. Deklaracija "podržava one koji žele da održe evropsku tradiciju, heterogene evropske nacije, uz istovremeno održavanje institucionalizovane ekonomske saradnje i slobode kretanja“, rekao je Kaczynski.\nKritičari smatraju da mnoga sporna pitanja i razilaženja među različitim krajnje desničarskim strankama ostaju neriješena te da ne očekuju da će savez dugo trajati. "Nesposobni su da sarađuju.(...) I na kraju će se boriti međusobno", kazala je Garcia Perez predsjednica Iratxe, socijaldemokratske grupe u Evropskom parlamentu.\nPoslanik Zelenih u EU Philippe Lamberts sumnja u moguću saradnju italijanskih desničara ističući da Salvini trenutno učestvuje u rimskoj vladi koju vodi Mario Draghi, dok su Braća Italije otvoreno fašistička stranka.\nTu je i okršaj Marin Le Pen i Jaroslava Kaczynskog oko Rusije Vladimira Putina. Francuska stranka Nacionalno okupljanje s oduševljenjem podržava šefa Kremlja kojeg, naglašava RFI, prezire poljska krajnja desnica i zbog čega je Kaczynski više puta odbio da se sastane s Le Pen.\nZa politički poredak Evropske unije, desničarski ekstremizam je hronično stanje a ne smrtna prijetnja, piše The Financial Times uz ocjenu da se demokratija u Evropi prilagođava krajnjoj desnici.\nU posljednjih 20 godina krajnja desnica uspostavljena je širom Evrope a desničarske stranke bile su dio vladajućih koalicija u Austriji, Italiji, Estoniji i Finskoj. Iako su na kraju izgubile vlast, krajnje desničarske stranke nisu slomljene već se, prema ocjeni britanskog lista, evropska demokratija prilagođavala – i to u oba smjera.\nDok je krajnja desnica povremeno ublažavala neke svoje radikalne zahtjeve, mnoge vodeće stranke usvojile su politiku koju je zagovarala krajnja desnica u pokušaju da pridobiju svoje birače. Danska vladajuća koalicija tako je zauzela sve oštriji stav po pitanju migracija, dok je u Francuskoj, ugledni ministar u vladi predsjednika Emmanuela Macrona čak optužio Le Pen za "mekoću prema islamizmu".\nIako se poteškoće EU s krajnjom desnicom trenutno ogledaju u sve oštrijem sukobu između Orbana i većine drugih evropskih lidera, Mađarska je mala zemlja i njenim uticajem na EU se može upravljati. No, piše Financial Times, ako bi Le Pen sljedeće godine pobijedila na predsjedničkim izborima u Francuskoj, šok bi se osjetio širom kontinenta s prijetnjom mogućeg raspada EU.\nAlternativno, zaključuje list, EU bi mogla da slijedi obrazac evropskih nacionalnih demokratija i da postane nelagodna koalicija koja uključuje krajnje desničarske političare.


Žalba protiv BiH zbog hidroelektrane na rijeci Drini\nRijeka Drina, ilustracija\nProtiv Bosne i Hercegovine je podnesena žalba zbog kršenja i izbjegavanja procedure o prekograničnoj procjeni uticaja na životnu sredinu za projekat izgradnje hidroelektrane (HE) Buk Bijela na rijeci Drini.\nŽalbu su, Sekretarijatu ESPOO konvencije (Konvencija o prekograničnom uticaju na životnu sredinu) podnijeli Centar za životnu sredinu i Aarhus centar iz Bosne i Hercegovine zajedno sa organizacijama Green Home i Ozon iz Crne Gore (CG).\nAarhus centar je prošle godine osporavao ekološku dozvolu za taj projekat izdatu 2013. godine na osnovu stare studije uticaja na životnu sredinu, dodajući i da ona kao takva prestaje da važi, navodi se u zajedničkom saopštenju.\nNaglašavaju i da je istu dozvolu Ministarstvo za prostorno uređenje, građevinarstvo i ekologiju Republike Srpske ponovo izdalo.\nIzdavanjem nove ekološke dozvole na osnovu stare studije procjene uticaja na\nživotnu sredinu, bez sprovođenja novog postupka procjene, prekršena je\nMeđunarodna ESPOO konvencija ali i ugovor o uspostavi Energetske zajednice, čija je potpisnica i BiH, navodi se u saopštenju.\nOvim ugovorom su predviđene obaveze sprovođenja Direktiva EU koje ne daju\nmogućnost korištenja stare studije o procjeni uticaja na životnu sredinu za novi\npostupak izdavanja ekološke dozvole.\nU saopštenju podsjećaju da je Izgradnja HE „Buk Bijela“ instalisane snage od 93 MW (megavata) planirana na rijeci Drini, na teritoriji Republike Srpske, dok bi se akumulacija planirane elektrane protezala uzvodno, sve do granice sa Crnom Gorom čime bi mogla ostvariti značajan negativni uticaj na ekosistem kanjona rijeke Tare, unutar Nacionalnog parka Durmitor.


"Samo Srbin u Predsjedništvu": Dodik iz RS-a "protjeruje" Sejdića, Fincija i Pilava\nNaslovnica Krajina Banja Luka “Samo Srbin u Predsjedništvu”: Dodik iz RS-a “protjeruje” Sejdića, Fincija i Pilava\n“Samo Srbin u Predsjedništvu”: Dodik iz RS-a “protjeruje” Sejdića, Fincija i Pilava\nSve je dalji dogovor o izmjenama Izbornog zakona i Ustava Bosne i Hercegovine. Umjesto pronalaska kompromisa s ciljem provedbe presuda Evropskog suda za ljudska prava i Ustavnog suda Bosne i Hercegovine, stranke u čijim se rukama nalazi ključ za rješavanje tog pitanja se trude na svaki mogući način spriječiti dogovor.\nNe odnosi se to samo na Hrvatsku demokratsku zajednicu (HDZ) BiH i nerealne zahtjeve te stranke s ciljem osiguravanja neupitne pozicije u institucijama vlasti, već i na njihove političke partnere iz Banje Luke. Predsjednik Saveza nezavisnih socijaldemokrata (SNSD) Milorad Dodik je, sudeći prema posljednjim izjavama, odlučio onemogućiti provedbu presuda Evropskog suda za ljudska prava u Strazburu.\nPonajviše se to odnosi na presudu u predmetu “Pilav”, prema kojoj je Sud u Strazburu zaključio da su Bošnjacima u entitetu Republika Srpska (RS) prekršena prava s obzirom da se ne mogu kandidirati za Predsjedništvo BiH. Iako je prethodno postojala načelna saglasnost političkih aktera u tom entitetu da se provedba presude riješi brisanjem etničke odrednice te da se ne bira član Predsjedništva BiH iz reda srpskog naroda već član Predsjedništva BiH iz entiteta RS, Dodik je odlučio povući tu saglasnost.\nNajavio je čak pokretanje inicijative za redefiniranje prethodne saglasnosti i “vraćanja stavu da se bira Srbin u Predsjedništvo BiH”.\n– Pokušat ću da okupim druge političke partije iz RS-a i da se vratimo na sadašnje ustavno određenje i ne mrdamo sa te pozicije – rekao je Dodik.\n“Nemrdanje sa te pozicije” u prijevodu znači opstruiranje provođenja presuda Evropskog suda za ljudska prava, a samim tim i opstruiranje funkcionalnosti i evropskog puta BiH. Provedba tih presuda je ključni preduvjet za približavanje BiH Evropskoj uniji (EU), a domaće političke snage već gotovo deceniju ne uspijevaju postići dogovor po tom pitanju.\nUzimajući u obzir čvrsto partnerstvo Dodika i Čovića, teško je povjerovati da je iznenadna inicijativa predsjednika SNSD-a plod slučajnosti ili ideja koja je nastala bez koordinacije sa kolegom iz HDZ-a BiH. Stavovi te dvije stranke jasni su indikatori postojanja političkih snaga u našoj zemlji koje nastoje po svaku cijenu spriječiti ulazak BiH u EU.


NY Times: Mlada je bila lijepa, ali je Putin ukrao šou – Top Portal\npetak 26 april 2019 / 8:24\nNJUJORK – Prisustvo ruskog predsjednika na svadbi austrijske ministarke spoljnih poslova postalo je top tema svjetskih medija, a „New York Times“ piše da je na vjenčanju mlada lijepo izgledala, ali da je Vladimir Putin „ukrao šou“.\n„Gospodin Putin je privukao najviše pažnje iako je bio samo jedan od oko 100 ljudi pozvanih na vjenčanje“, navodi list.\n„New York Times“ primjećuje da Putin pokazuje „majstorstvo pred kamerama“, bilo da pozira bez majice na konju, igra sa Tatarima ili vozi „Harley“ sa bajkerima.\n„U subotu ta sposobnost je ponovo pokazana, ovoga puta prilikom kratkog pojavljivanja ruskog lidera na vjenčanju austrijske ministarke spoljnih poslova, nakon čega je nastavio put za Njemačku na razgovore sa kancelarkom Angelom Merkel“, navodi list.\n„Kako bi predsjedavajuća EU trebalo da ispuni zahtjev da izgradi mostove i djeluje kao pošten posrednik ako su ministarka spoljnih poslova i kancelar očigledno na jednoj strani“, rekao je Andreas Šider iz austrijske Socijalističke partije.\nI prije nego što je Kremlj objavio da će Putin prisustvovati vjenčanju austrijske šefice diplomatije, događaj je već poprimio politički karakter, konstatuje „New York Times“.\nOn je na Twitteru napisao da „obično ne komentariše“, ali „ako je austrijsko ministarstvo spoljnih poslova prisiljeno da se opravda i osigura da se kurs spoljne politike neće promijeniti u svjetlu ove „privatne“ posjete, onda su stvari preuzele zanimljiv oblik koji donosi tužan osmijeh na moje lice“.\n„New York Times“ podsjeća da je ove godine Austrija odbila da se pridruži većini zapadnih zemalja u protjerivanju ruskih diplomata koje je uslijedilo poslije trovanja bivšeg ruskog špijuna i njegove kćerke u Britaniji, pozivajući se na „neutralnost“ države.\nSunčano uz dnevni razvoj oblaka\nParastos za Srbe ubijene u Capragu kod Sisika


Konkurs bez vecih problema, ocekuje se ukidanje liste cekanja\nTanjug 29. aprila 2022. 15:39\nBEOGRAD – Konkurs za upis dece u beogradske predškolske ustanove protiče bez većih problema, izjavio je danas gradski sekretar za obrazovanje i dečju zaštitu Slavko Gak i naveo da je do sada pristiglo oko 14.500 prijava, ali i da to nije realan broj, jer su roditelji neke prijave duplirali.\nKonkurs je počeo 11. aprila sa 13.955 slobodnih mesta, a u međuvremenu je, navodi Gak, otvoren još jedan vrtić na Čukarici i u samoj završnoj fazi je objekat na Bežanijskoj kosi i Zemunu.\n„Verujem da ćemo na kraju konkursa biti grad bez liste čekanja“, istakao je Gak za Tanjug.\nNa pitanje da li je sada veća zainteresovanost roditelja za konkurs, Gak odgovara da se njihov broj svake godine kreće od 18.000 do 20.000, te da u predškolskim ustanovama u Beogradu sada ima 35.000 mališana više nego 2012. godine.\n„Pre samo pet godina ušli smo na konkurs sa 7.000 slobodnih mesta, a u poslednje tri godine ima gotovo 14.000 ili 15.000 slobodnih mesta. U saradnji sa privatnim vrtićima ne vidim da ćemo imati problem na kraju ovog konkursa“, rekao je Gak.\nNa teritoriji Beograda je oko 106.000 dece, od kojih je u ovom momentu oko 80.000 u predškolskom obrazovanju, što je, navodi Gak, 75 odsto obuhvata celokupne populacije uzrasta od jedne do šest godina.\nGak napominje da se radi na tome da u nekom momentu bude 90.000 mališana.\n„Kada smo doneli odluku u saradnji sa privatnim vrtićima, imali smo samo 40 ili 50 privatnih vrtića, danas ih ima 450, a kada je reč o državnim vrtićima bilo je 46.000 mališana 2012, a danas gotovo 58.000“, naveo je Gak.\nKonkurs za upis dece u beogradske predškolske ustanove počeo je 11. aprila i obavlja se elektronskim putem do 13. maja.\nPreliminarne liste će izaći 6. juna, a roditelji do 15. juna imaju rok za žalbu.\nGal je apelovao na sve roditelje da ulože žalbu, ukoliko smatraju da neko njihovo pravo nije ispoštovano ili da aplikacija njihovu potrebu nije ispunila, jer, kaže, svake godine oko 40 odsto žalbi se reši u korist roditelja.\nŽalbe se razmatraju do 24. juna, a nakon toga dva meseca se formiraju grupe u predškolskim ustanovama i u septembru mališani polaze u vrtiće.\nPripadnici 63. padobranske brigade nalaze se na višednevnom pokretnom…\nLekari urgentne medicine: Brinemo o vama, brinite i vi o nama\nU Beogradu uhapšeni osumnjičeni za pribavljanje protivpravne imovinske…


Slovenija: Tradicionalni sastanak četvorice predsednika\nPredsednik Republike Slovenije Borut Pahor organizovao je danas tradicionalni sastanak četiri predsednika u Predsedničkoj palati: države, Narodne skupštine, vlade i Nacionalnog saveta.\nSastanku su prisustvovali predsednik Republike Slovenije Borut Pahor, predsednik Narodne skupštine Igor Zorčič, premijer Janez Janša i predsednik Nacionalnog saveta Alojz Kovšca. Svrha sastanaka, koji su postali redovni i koje je predsednik Pahor uveo 2014. godine, je razmena mišljenja o onim državnim pitanjima koja zahtevaju široku političku saradnju i podršku za uspešno rešenje.\nNa ovogodišnjem sastanku sagovornici su, između ostalog, razgovarali o bavljenju epidemijom covid-19, sprovođenju odluke Ustavnog suda u vezi sa izborima i pripremama za predsedavanje Savetom EU.\nNakon sastanka, premijer Janez Janša rekao je u izjavi za medije da se, što se epidemije tiče, Slovenija suočava sa poslednjom trećinom borbe protiv virusa, a predviđanja stručnjaka koji savetuju Evropsku komisiju pokazuju da su pred Slovenijom dva meseca, koji bi mogli biti teži od proteklog perioda. „Uprkos tome što vide svetlost na kraju tunela u obliku vakcina koje su već odobrene ili se očekuje da budu odobrene u narednim nedeljama i mesecima, jasno je da virus neće biti potpuno zaustavljen do kasnog proleća vakcinacijom“, rekao je Janša.\nDodao je da Sloveniju očekuju nedelje i meseci, gde će, pored vakcinacije i zaštite najugroženijih grupa, morati da kombinuje i sve mere o kojima je bila suočena ove godine, bez ovog novog rizika, koji se pojavio poslednjih dana, odnosno širenje mutirane verzije koronavirusa od navodne epidemije u Velikoj Britaniji.\n“Intenzivno radimo na ovome poslednja dva dana i takođe koordiniramo unutar Evropske komisije, a sve informacije do sada potvrđuju sve veći rizik. To znači da se suočavamo sa pretnjom koja zapravo eskalira, bez obzira na dobre informacije koje imamo u vezi vakcinacije poslednjih nedelja“, rekao je on.\nŠto se tiče slovenačkog predsedavanja Savetom EU, Janša je podsetio da je njegova zemlja na samom početku mandata bila intenzivno uključena u pripremu programa. “Deo smo trojca sa Nemačkom i Portugalijom. Nemačka krajem godine zaključuje predsedavanje, a Portugal započinje novu godinu. Na početku smo zajedničkom programu dodali dva prioriteta – izradu strateškog plana EU za suzbijanje pandemije i izradu plana borbe protiv sajber pretnji. Od maja, kada smo ovo dodali programu trija, oba prioriteta ne samo da su usvojena, već se na njima intenzivno radi. Pripreme za naše predsedavanje ne čekaju, jer ove stvari očigledno predstavljaju trajnu pretnju. Evropska unija, kao što se pokazalo početkom leta, nije bila pripremljena ni za jedno“, rekao je premijer Janez Janša.


Nove tehnologije u službi vojske : Amerikanci prave vojnike-kiborge sa super moćima - Sputnjik Srbija\n19:47 12.12.2020 Preuzmite kraći link\nPiše Andrej Koc\nAndrej Koc. Sputnik Srbija\nAmerički naučnici su uz pomoć specijalnih algoritama i matematike nedavno uspeli da odvoje moždane signale koji su odgovorni za postupke od onih koji ne utiču na ponašanje čoveka. Prema njihovim rečima, ne samo da su uspeli da izdvoje te nervne impulse, nego su i otkrili koji je od njih za šta odgovora. To u budućnosti može dovesti do nastanka računara koji je sposoban da upravlja vojnikom direktno preko mozga. Naučnici su sigurni – tehnologija će biti veoma korisna u zoni borbenih dejstava.\n„Nova tehnologija će unapred reći vojniku kada mu je vreme da odmori, da jede, da se smiri. Mogućnosti te tehnologije su ograničene samo maštom“, rekao je menadžer programa Hamid Krim.\nJoš jedna moguća oblast primene „moždanog kompjutera“ je komunikacija bez izgovorene reči, što bi bilo od velike koristi obaveštajnim jedinicama koje deluju van fronta, u pozadini neprijatelja.\nKrim je naveo primer kako bi ovaj sistem mogao da funkcioniše.\n„U mislima izgovaram poruku, moj prenosi kompjuter, komunikator ili smartfon je zapisuje i šalje na elektronski uređaj kolege. On mu šalje moju poruku direktno u mozak. Rezultat: mi smo se odlično razumeli, a da nismo izustili ni slovo“, kaže stručnjak.\nNaučnici tvrde da im predstoji mnogo rada na tom polju i interfejs „kompjuter-čovek“ koji koristi moždane signale očigledno se neće uskoro pojaviti. Tehnologija se može koristiti i u mirne svrhe, na primer za obuku.\nAgencija Ministarstva odbrane SAD odgovorna za razvoj novih tehnologija za vojsku (DARPA) je pre godinu dana dobila iz budžeta 65 miliona dolara za program za stvaranje interfejsa „čovek-kompjuter“, koji predviđa ugradnju posebnog uređaja direktno u glavu.\nPrema zamisli autora, čip će stimulisati različite delove ljudskog mozga kako bi se poboljšale odgovarajuće karakteristike vojnika. Pentagon računa da će vremenom vojnicima ubrzati reakciju i osetljivost. Na projektu istovremeno radi šest istraživačkih grupa, od kojih dve odgovaraju za poboljšan sluh, a četiri za bolji vid. To je razumljivo – u savremenom ratu pobeđuje onaj koji prvi vidi ili čuje protivnika.\nPlaniraju da mozak vojnika direktno povežu sa kompjuterskom mrežom. Cilj projekta je, kako navodi DARPA, „pravljenje ugradljivog sistema koji je u stanju da osigura preciznu vezu između mozga i digitalnog sveta“. Takođe tvrde da će njihov program pomoću u lečenju ljudi sa slepilom, paralizom i otežanim govorom.\nOsim direktnog mešanja u nervne aktivnosti, Pentagon planira da poveća efikasnost vojnika uz pomoć lekova. Komanda vojske SAD je prošle godine na sajtu državnih nabavki objavila neobičan zahtev – istražiti kako na borbenu sposobnost vojnika utiču steroidni lekovi. Pozvali su zainteresovane organizacije da sprovedu klinička ispitivanja kako injekcije testosterona utiču na građu, mišićnu masu, ravnotežu proteina i mentalne sposobnosti čoveka u uslovima velikog fizičkog napora i stalnog stresa.\nPrema izveštaju autora projekta, pretpostavlja se da će injekcije steroida sprečiti procese katabolizma, smanjiće umor i povećaće ukupni tonus tela.\nMeđutim, injekcije testosterona su daleko od bezopasnog. Predoziranje može dovesti do povećane agresivnosti, hormonalnih poremećaja, neprijatnih kožnih oboljenja koje na frontu mogu trajno onesposobiti vojnika.\nratovanje, kompjuter, čip, mozak, SAD, budućnost, vojska


Rujansko Jevanđelje - istorijat štamparstva u Srbiji - Sjajne Vesti\nRujansko Jevanđelje – istorijat štamparstva u Srbiji\nAutor Predrag Martinović 03.05.2016 Nema komentara\nKNJIŽEVNOST, ISTORIJA, ZANIMLJIVOSTI\nSJAJNE VESTI O ISTORIJI ŠTAMNARSTVA U SRBIJI\nGodina je 1537. Srpsko Carstvo ne postoji, od Kosovskog boja je prošlo bezmalo vek i po, Smederevo i Beograd su takođe pali u turske ruke, a do vaspostavljanja Pećske Patrijaršije pod Patrijarhom Makarijem Sokolovićem ostalo je još dvadeset godina.\nTe godine u selu Vrutci nadomak Užica u manastiru Rujan posvećenom Svetom Georgiju odštampana je prva knjiga na teritoriji Srbije. Naravno, ta je knjiga bila Jevanđelje, danas znana kao „Rujansko Četvorojevanđelje“.\nTokovima vremena izgubio se istorijat tog Četvorojevanđelja tako da o njemu znamo samo iz zapisa sa zadnje korice knjige koje je ostavio rujanski monah Teodosije koji je i štampao knjigu. Taj nam zapis govori o tome gde je i kada štampana knjiga kao i ko ju je štampao.\nDanas u Srbiji ne postoji primerak ove knjige od vanrednog kulturno-istorijskog ali i umetničkog značaja za našu zemlju.\nJedini beogradski primerak je uništen kada su nacisti 06. aprila 1941. godine bombardovali, između ostalog i Narodnu biblioteku. Jedan primerak je Vuk Karadžić poklonio Šafariku i on se danas čuva u Pragu, a jedan primerak se čuva u Rusiji.\nRujansko Četvorojevanđelje ima 300 stranica dimenzija 21×29 cm sa po dvadeset naštampanih redova po stranici. Hartija na kojoj je štampana je venecijanska o čemu svedoči kardinalski šešir kao vodeni žig. Korišćena su drvena slova izrađena neadekvatnim alatom tako da nisu sva slova bila istih dimenzija i nisu bila ni propisanih dimenzija. Takođe, nije otisak na svakoj stranici isti što ide u prilog tezi da je na samom procesu štampe radilo više ljudi.\nPoreklo hartije ni malo ne čudi ako se uzme u obzir da je samo nekoliko godina nakon što je stvorena presa za štampu samo u Italiji postojalo desetak štamparija od kojih su dve bile srpske, u Veneciji. Jedna je pripadala braći Đurđu i teodoru Ljubaviću, a druga podgoričaninu Božidaru Vukoviću. Smatra se da je monah Teodosije prošao obuku u jednoj od ove dve štamparije budući da kvalitet otiska odaje osobu kojoj proces štampe nije nepoznanica.\nInače, štamparija manastira Rujan jeste prva na teritoriji Srbije ali ne i u regionu. Prva štamparija na Balkanu je ovorena na cetinjskom Obodu dok je Crna Gora bila pod vladarom Đurđem Crnojevićem. U obodskoj štampariji štampana je i prva knjiga na ćirilici, Cetinjski Oktoih (Osmoglasnik). Ova štamparija je bila osnov po kojoj su ustanovljavane i ostale. Od značaja je pomenuti da je u užičkom kraju radila još jedna štamparija a da je najpoznatija, posle obodske bila u okolini današnjeg Goražda. Obodska štamparija je kasnije pretopljena za topove a rujanska je nastradala u napadima Turaka na manastir. Ni jedna od prvih štramparija našeg regiona nije sačuvana, ali su sačuvana dela štampana na njima kao dokaz njihove aktivnosti.\nZa sada se svi primerci čuvaju u pomenutim državama, a inicijative da se jedan od dva originala vrate do sada nisu bile uspešne. Da se ovo nacionalno blago vrati u domovinu još 2005. godine zalagao se tadašnji episkop žički Hrizostoma, ali inicijativa nije imala podršku države.\nNadamo se da će se bar jedna primerak vratiti u Srbiju i tako ojačati nacionalna blaga.\ntop vesti, sjajne vesti, rujansko jevandjelje, manastir rujan, prva stampana knjiga, jevandjelje\nRujansko Jevanđelje – istorijat štamparstva u Srbiji postavio Predrag Martinović 03.05.2016


Posle odluke Evrolige o prekidu sezone, jasno je bilo da nema košarke ni u ABA ligi. Na sastanku klubova i čelnika takmičenja, putem video konferencije, odlučeno je da se regionalno takmičenje ne nastavlja. Partizan, Budućnost i Mornar su bili za to da se sezona nastavi, ali je većina bila protiv.\nOdlukom najjačeg klupskog takmičenja Starog kontinenta sezone je u ponedeljak poništena, pa jasno je da ne bi imalo smisla da se nastavi sezona u regionalnom takmičenju, kada se već zna ko su učesnici Evrolige, ali i Evrokupa. Zasad, Crvena zvezda je sigurna u evro eliti, a Partizan u Evrokupu, ako ne bude odlučio da promeni takmičenje i opredeli se za FIBA Ligu šampiona.\nZvanična odluka je da će ABA liga da se proširi na 14 klubova, a novi članovi elite bi trebalo da budu Borac iz Čačka i Split. Ova dva kluba bi trebalo da dobiju specihalnu pozivnicu.\nOve sezone nema šampiona. U trenutku prekida sezone zbog pandemije koronavirusa, Partizan je bio lider i obezbedio prvo mesto za plej-of kolo pre kraja ligaškog dela takmičenja. Da se proglasi šampion glasali su samo Partizan i Igokea, dok su ostali klubovi bili protiv, odnosno za poništenje sezone.\nPrethodni tekstSTOPKOVID: Američka aplikacija za špijuniranje\nSledeći tekstDAČIĆ OTKRIO POTRESNE DETALJE IZ ŽIVOTA: Sada ćemo ga gledati drugim očima!\nBIVŠI KAPITENI ZVEZDE O KARANTINU U ŠPANIJI: ,,Ranac na leđa, maska,...


Pejović duguje 1,1 milion eura za imovinu Prerade – Mladi Nikšića\nPejović duguje 1,1 milion eura za imovinu Prerade\nVlasnik Uniproma Veselin Pejović još nije isplatio 1,1 milion eura za imovinu Prerade, nekadašnjeg pogona Kombinata aluminijuma, zbog čega stečajna uprava ne može da zaključi stečaj, piše DAN.\nPejović sa uplatom preostalog novca za Valjački stan i Livnicu za trake, dvije organizacione cjeline Prerade, kasni već 16 mjeseci. Na tenderu početkom 2014. godine ponudio je milion i po eura, u septembru iste godine uplatio je 400 hiljada, dok je preostali iznos novca trebalo da izmiri do 1. maja 2015.\nStečajni upravnik Prerade Zoran Janković kazao je za „Dan” da su izmirena potraživanja prema radnicima i drugim povjeriocima u stečajnom postupku, te da je za zaključivanje stečaja, odnosno izlazak iz stečaja, potrebno da Pejović isplati 1,1 milion eura.\n“Mogli smo još prije nekoliko mjeseci pokrenuti sudski spor zbog neisplaćivanja kupoprodajne cijene, ali sa time ne bismo zatvorili stečaj. Novac koji je uplaćen, 400 hiljada, ostao bi Preradi, ali bi se onda otišlo u nedogled sa sudskim postupkom. Imovina bi se ponovo stavila na prodaju, taj proces bi trajao, i iz stečaja se ne bi izašlo u skorije vrijeme. Tako da bi najbolje rješenje bilo da Uniprom uplati preostalu sumu novca”, rekao je Janković.\nOn je kazao da ima obezbjeđenje i za 1,1 milion eura, te da ima opciju i da aktivira garanciju.\n“Uniprom sigurno ima para na računu da izmiri obavezu prema Preradi. Da Prerada ima neizmirenih obaveza prema radnicima i povjeriocima, onda bi i aktivirali garanciju za 1,1 milion. Ovako, kada znamo da bi to išlo u nedogled nema koristi. Osim toga, ista firma je kupac imovine i KAPa i Boksita, a znam da prema radnicima nikšićkog rudnika postoje novčane obaveze koje treba izmiriti”, naveo je Janković.\nVlasnik Uniproma Veselin Pejović za „Dan” nije htio da daje nikakav odgovor u vezi sa ovom temom.\nStečajna uprava je tokom prošle godine najavljivala raskid ugovora sa Unipromom, ukoliko tokom 2016. ne isplati 1,1 milion eura.\nPovjerioci Prerade su namireni od prodaje dijela imovine tog preduzeća tivatskoj firmi Politropus alternative, koja je vlasništvo Ukrajinca Romana Denkoviča. On je platio 1,9 miliona eura za Fabriku prerade aluminijuma, za Fabriku felgi u Kučima 100.000 eura, a za dio Fabrike tapeta u Beranama 5.000 eura. U dosadašnjem stečajnom postupku za Preradu isplaćena su sva zaostala i sudski potvrđena potraživanja bivših radnika od oko 1,3 miliona eura, kao i obaveza prema državi, nešto više od 400.000 eura.\nUBNOR osudio izjavu Vladislava Vukovića\nUCG nudi zaposlenje


Komercijalna Banka – Page 12 – Bankar.me\nDodijeljene godišnje nagrade „Rastemo zajedno“ Komercijalne banke AD Budva\nDecember 3, 2015 BANKE, CRNA GORA, CRNA GORA, PLANETA, SVE VIJESTI 0\nKomercijalna banka AD Budva je treću godinu zaredom dodijelila Godišnje nagrade „Rastemo zajedno“ najtalentovanijim učenicima i učenicama osnovnih škola u Crnoj Gori. Svečana dodjela nagrada je organizovana u hotelu „Podgorica“.\nKomercijalna banka AD Budva dodjeljuje godišnje nagrade „Rastemo zajedno“\nSeptember 25, 2015 BANKE, CRNA GORA, CRNA GORA, PLANETA, SVE VIJESTI 0\nKomercijalna banka AD Budva i ove godine dodjeljuje godišnje nagrade „Rastemo zajedno“ najtalentovanijim učenicima i učenicama osnovnih škola u Crnoj Gori. Nagrada se dodjeljuje osnovcima koji su u proteklom periodu ostvarili zavidne rezultateiz oblasti nauke, sportaiumjetnosti, nalokalnom, državnomi regionalnom nivou. Najboljim mladim pojedincima Komercijalna banka ad Budva dodijeliće 10 nagrada …\nOtvorena nova filijala Komercijalne banke AD Budva\nMay 15, 2015 BANKE, Članci, CRNA GORA, SVE VIJESTI 0\nNova ekspozitura Komercijalne banke AD Budva svečano je otvorena danas na Bulevaru Svetog Petra Cetinjskog u Podgorici.\nSRB: Komercijalna banka povećala tržišni udio\nApril 1, 2015 BANKE, REGION, SVE VIJESTI 0\nKomercijalna banka zabilježila je u 2014. obim poslovanja od 42,5 milijardi dinara, što joj je obezbijedilo tržišno učešće od oko 13 odsto, saopšteno je iz banke.


FOTO: ABA liga/KK Borac/duško Radišić\nI jedni i drugi to mogu da zahvale Partizanu, koji je pobedom nad Splitom 80:58 poslao nekadašnjeg trostrukog prvaka Evrope u baraž za ostanak.\nTamo će se Splićani sastati sa ddrugoplasiranom ekipom ABA 2, a to će biti poraženi iz duela Studentski centar - Spars.\nNajefikasniji u ekipi Borca bili su Novaković sa 15 i DŽons sa 13 poena. U ekipi Cibone istakli su se Novačić sa 21 i Planinić sa 19 poena.\nFMP su do pobede predvodili Radonjić sa 20, Radovanović sa 18 i Lazarević sa 16 poena. Kod Krke su se istakli Barič sa 20 i Stipčević sa 17 poena.\nkošarka KK Partizan Sport KK Krka ABA liga KK FMP KK Cibona KK Split ABA 2 liga KK Borac KK Studentski centar Baraž ABA lige KK Spars\nPLEJMEJKER Los Anđeles lejkersa Rasel Vestbruk igraće i naredne sezone za "jezeraše", jer nema nameru da se odrekne sume od 47,1 milion dolara koja mu pripada u poslednjoj godini ugovora, preneli su američki mediji.


i2i - Steelcase kolaborativno sedenje - Delight Office Solution\ni2i radna stolica je dizajnirana tako da dozvoljava ljudima da budu orijentisani ka svojim kolegama bez oduzimanja fokusa i žrtvovanja udobnosti. Ova stolica podržava razne stavove i pozicije sedenja tako da korisnici pri tom ostanu angažovani bez smetnji i povezani u svakom trenutku. Inovativni dvostruko-okretni mehanizam omogućuje “oko za informacije” ili “oči u oči” orijentaciju sagovornika.\ni2i radna stolica je oslobođena dodatnih podešavanja;\nnjen sistem naslona FINGERS (prsti) su odgovorni za udobnost i podršku telu u bilo kom položaju sedenja\nOkretni mehanizam omogućava korisnicima okretanje sedišta i naslona zajedno, a i okretanje naslona nezavisno od sedišta i time dozvoljava korisnicima da se bez promene položaja sedenja, nepotrebnog ustajanja sa stolice i dodatnog zamaranja okrenu ka bilo kom od sagovornika. Korisnik zadržava stav, samo menja orijentaciju.


Mladić žalbom traži lečenje u Rusiji\nBeta 23. maja 2017. 11:55\nU prvostepenoj odluci, Tribunal je odbio tvrdnje Mladićeve odbrane da general nema primereno lečenje u pritvoru u Sheveningenu (Scheveningen), kao i da je njegovo pogoršano zdravstveno stanje nespojivo sa boravkom u pritvoru.\nRatni komandant Vojske Republike Srpske, general Mladić (75) u pritvoru Tribunala očekuje prvostepenu presudu po optužnici za genocid u Srebrenici; progon Muslimana i Hrvata širom BiH, koji je u šest opština imao razmere genocida; terorisanje stanovništva Sarajeva dugotrajnim granatiranjem i snajperisanjem i uzimanje pripadnika Unprofora za taoce, 1992-95.\n„Veće, medjutim, nije uvereno da bi se optuženi vratio u sedište Tribunala, ukoliko bi bio privremeno oslobodjen“, zato što „se nije dobrovoljno predao Tribunalu, nego je umesto toga 16 godina izbegavao hapšenje“, piše u odluci haškog suda.\nSudije su podsetile i da je Mladić do 2011. živeo kao begunac „uprkos ozbiljnim medicinskim“ problemima, koji ga nisu „sprečavali da nastavi da živi kao begunac“.\nZbog toga što je Mladić i tokom bekstva bio ozbiljno bolestan, veće je kao „diskreditovan“ odbilo argument odbrane da general, ako bi bio pušten na privremenu slobodu, ne bi zbog narušenog zdravstvenog stanja mogao da ponovo pobegne.\nOsvrćući se na trenutno Mladićevo zdravstveno stanje, za koje je odbrana tvrdila da je znatno pogoršano u pritvoru Tribunala, raspravno veće je, na osnovu izveštaja sudskih lekara i nezavisnih specijalista, zaključilo da je generalovo stanje „stabilno, uz rizike koji su opisani kao odgovarajući njegovom dobu i zdravstvenim incidentima u prošlosti, koji su uglavnom poticali iz vremena pre njegovog hapšenja“.\nNalaze srpskih i ruskih lekara i specijalista o Mladićevoj bolesti, na koje se pozivala odbrana, sudije su odbacile, uz obrazloženje da „oni ili nikada nisu lično pregledali optuženog ili su ga videli samo 2015“.\nNasuprot tome, nezavisni specijalisti, koje je angažovao sud, ocenili su, kako piše u odluci, da je Mladićevo lečenje u poslednjih nekoliko godina bilo u skladu sa medjunarodnim standardima.\nU vezi sa poslednjim incidentom, koji je Mladić doživeo 3. marta 2017, raspravno veće zaključilo je, takodje, da „nama akutnih medicinskih problema koji su ostali nerazrešeni“.\nSudije su, stoga, utvrdile da Mladićeva odbrana „nije uspela da potkrepi svoju tvrdnju da optuženi nema odgovarajući medicinski tretman u sudskom pritvoru“.\n„U skladu sa tim, raspravno veće ostaje uvereno da je zdravstveno stanje optuženog spojivo sa nastavkom pritvora“, zaključak je današnje odluke Haškog tribunala.\nMladićeva odbrana, pozivajući se na svoje medicinske specijaliste, tvrdila je da Mladić u proteklih gotovo šest godina, koliko je u pritvoru u Sheveningenu, nije imao primerenu medicinsku negu i da mu se zbog toga stanje pogoršalo.\nU junu 2013, Mladić je u sudnici zahvalio Tribunalu i njegovom medicinskom osoblju što su mu „spasili život“ i „izvukli ga iz groba“.\nPo odbrani, medjutim, Mladićevo zdravstveno stanje stalno se pogoršava, a usled rizika od novog moždanog udara ili infarkta, neophodno je bolničko lečenje u jednoj ruskoj bolnici koja je pristala da generala prihvati.\nIz zahteva odbrane proizlazi da je Mladić, početkom marta, ponovo bio prebačen u bolnicu Bronovo.\nMladićevi branioci u zahtevu su upozorili su da je u martu 2006, Tribunal odbacio istovetni zahtev bivšeg predsednika Srbije Slobodana Miloševića, koji je ubrzo preminuo u sudskom pritvoru.


Delegacija Srpskog nacionalnog veća i vladika Artemije uoči posete SAD\nPosetu premijera Vojislava Koštunice Sjedinjenim Američki Državama jedino su u Beogradu komentarisali funkcioneri iz njegove partije.\nFunkcioner Demokratske stranke Srbije Miloš Aligrudić najavio je da će Koštunica sagovornicima preneti stav da je Srbija spremna na kompromis i da je spremna da pregovara o svemu sem o nezavisnosti Kosova :\n”Kompromis nikako ne me biti tražen u onom što deo međunarodne zajednice i njihovih zvaničnika pokušava da provuče, a to je kompromis koji bi podrazumevao nezavisno Kosovo u zamenu za ljudska prava. To je potpuno nemoguće,“ rekao je Aligrudić.\nU isto vreme kad i premijer Koštunica, u Sjedinjenim Američkim Državama boraviće i delegacija Srpskog nacionalnog veća i vladika Artemije kako bi izneli svoje viđenje stanja na Kosovu. Tu vest saopštila je u Beogradu potpredsednica Veća Rada Trajković predstavljajući prvu srpsku lobističku grupu, Američki savet za Kosovo koju predvodi advokat Džim Džatras, inače svedok Slobodana Miloševića na suđenju u Hagu. Džatras je izjavio da je ta grupa postigla prve rezultate u zastupanju srpskog interesa, da je u kontaktu s važnim ličnostima koje upozorava da bi nezavisno Kosovo bilo izvor nasilja i terorizma i da će se naredne nedelje usmeriti na lobiranje u Kongresu, nastojeći da prikaže šta nije u redu u stavu SAD prema Kosovu.


Biševac: Ljudi su najveće bogatstvo Novog Pazara\nCetvrtak , 2017-04-20 | 21:34:21\nGradonačelnik Novog Pazara Nihat Biševac ocenio je večeras da je ovo grad istorije, kulture, umetnosti, mladih, multikulturalni grad sporta i tolerancije.\nOn je na svečanom prijemu povodom Dana Novog Pazara rekao da su najveće bogatstvo ovog grada ljudi, njihova dobrota i gostoljubivost.\n„Imamo obavezu da svi zajedno radimo na izgradnji Novog Pazara u cilju stvaranja boljih uslova za život naših gradjana“, rekao je Biševac brojnim gostima iz zemlje i inostranstva.\nOn je u ime Skupštine grada uručio povelje ministru omladine i sporta Vanji Udovičiću, Odbojkaškom klubu Novi Pazar, kao i Udruženju Bosna– Sandžak iz Istanbula, povodom proslave 556 godina od osnivanja Novog Pazara.\nUdovičić je povelju dobio zbog doprinosa razvoju sportske infrastrukture u ovom gradu, pre svega izgradnji Atletskog stadiona, Odbojkaški klub za izuzetan doprinos afirmaciji grada, dok je Udruženje Bosna – Sandžak dalo izuzetan doprinos afirmaciji ovog grada u inostranstvu.\nUdovičić je rekao da je ova povelja znak poštovanje, ali i ogromna obaveza i odgovornost za sve ono što su uradili i što moraju zajedno da urade.\n„Dugačka je lista Novopazaraca koje sam upoznao i koji su mi prirasli srcu, a sa kojima smo napravili velika dela prethodnih godina. Želim da im se zahvalim što smo iz poslovnog poštovanja prešli u prijateljsko poštovanje i osećaj kao da se nalaziš u svojoj kući“, rekao je on.\nSvečanosti su prisustvovali ambasador Turske u Srbiji Tanžu Bilgič, predsednik Bošnajčkog nacionalnog veća Sulejman Ugljanin, gradonačelnik Sarajeva Abulah Skaka, kao i brojni predstavnici opština i gradova u Srbiji.\nNovi Pazar se prvi put pojavljuje ovog datuma 1461. godine u pisanim spisima u jednom dubrovačkom dokumentu, a osnovao ga je te godine Isa-beg, turski vojskovođa, koji se smatra i osnivačem Sarajeva, Skoplja i Šapca.


Eksplozija u Kragujevcu: Poginuo potpukovnik VS, potraga za radnicima (video) - 28.02.2017, Sputnik Srbija\nEksplozija u Kragujevcu: Poginuo potpukovnik VS, potraga za radnicima (video)\nJedna osoba je poginula, a tri su nestale, bilans je nesreće koja se danas dogodila u kragujevačkom Tehničko-remontnom zavodu, gde je izbio požar, a potom i... 28.02.2017, Sputnik Srbija\n22:42 28.02.2017 (Osveženo: 13:21 21.09.2021)\n© Foto : Ministarstvo odbraneMinistar odbrane Zoran Đorđević u poseti povređenim radnicima\nJedna osoba je poginula, a tri su nestale, bilans je nesreće koja se danas dogodila u kragujevačkom Tehničko-remontnom zavodu, gde je izbio požar, a potom i eksplozija. Žrtva je potpukovnik Vojske Srbije Miroslav Perišić, koji je u u vojsci proveo 26 godina, a poslednje dve radio u tom zavodu.\nPrema poslednjim informacijama sa lica mesta, tri osobe se vode kao nestale, ali mestu na kome se pretpostavlja da se nalaze još ne može da se priđe. kako javljaju mediji, odsečeno je i oko 70 radnika koji su se nakon eksplozije sklonili u šumu, oni su bezbedni i radi se na njihovoj evakuaciji.\nPored toga, u eksploziji koja je odjeknula tokom gašenja požara povređeno je 25 pripadnika Vojske Srbije i MUP-a.\n#kragujevac #eksplozija pic.twitter.com/xeul00zmBh\n— Sasa Simic (@sima_tweet) February 28, 2017\nMinistar odbrane Zoran Đorđević rekao je da će Vojska Srbije u akciju raščišćavanja uključiti robota i dron sa noćnim kamerama, jer se lica za kojima se traga nalaze u zoni koja je još uvek opasna i kojoj ne može da se priđe.\nPožar je gasilo 40 vatrogasaca, pripadnika vojske i zaposlenih Tehničko-remontnog zavoda i lokalizovan je nešto pre 17 časova.\nĐorđević je, međutim, upozorio da opasnost nakon eksplozije još nije prošla, da postoji opasnost od novih požara, kao i da je mesto nesreće i dalje nebezbedno jer se iz daljine vidi da požar još uvek tinja, pa je zbog toga uvedena mera zabrane prilaska mestu nesreće do dolaska ekipe iz Beograda.\nIspred KBC#Kragujevac#izglave pic.twitter.com/GQRJiTQbp7\n— Miroslav Miletić (@izglave) February 28, 2017\nOn je precizirao da je u 13.20 došlo do eksplozije u objektu A 28 Tehničko-remontnog zavoda, namenjenom delaboraciji municije, nakon čega je požar zahvatio objekte A 28 i A 27.\nVatrogasne ekipe sastavljene od pripadnika MUP-a i pripadnika vatrogasne jedinice TRZ Kragujevac pristupile su gašenju požara, kada je, u 13.45, došlo do druge eksplozije, u pogonu za delaboraciju.\nĐorđević je dodao da je eksplodirao magacin sa tromblonskim minama i drugim jakim eksplozivnim i ubojitim sredstvima, koja su bila predviđena za rasklapanje i uništenje.\nMinistar odbrane je, takođe, istakao da je formirao komisiju koja treba da istraži uzroke i razloge ovog nemilog događaja, o čemu će javnost biti blagovremeno obaveštena.\nDirektor Kliničkog centra u Kragujevcu dr Sazdanović rekao je da je nakon druge eksplozije i po dolasku ekipe civilne i vojne hitne pomoći, 25 pacijenata primljeno na hospitalizaciju, od čega su tri lica na posmatranju u Kliničkom centru, za koje u ovom trenutku može da se kaže da imaju specifične povrede.\nPrema njegovim rečima, u ovom trenutku niko nije životno ugrožen i svaka dalja dijagnostika će biti pravovremena za sve primljene pacijente.


Naslovna » Vesti » Završeni drugi srpski dani osiguranja\nARANĐELOVAC • Neophodno je dalje ulaganje u razvijanje svesti o potrebi osiguranja i korišćenje prostora da se radi na funkcionalnom i finansijskom opismenjavanju nacije kad je ova oblast u pitanju, zaključci su, između ostalog, konferencije Srpski dani osiguranja, koja je završena u Aranđelovcu.\nNove generacije žele brži i kvalitetniji pristup do polisa.\n„Kvalitetno smo radili, ali svakako da postoji prostor da u narednim godinama budemo još bolji sa temama i stukuturom publike koja nas sluša. Imamo veliki zadatak ispred nas da priđemo na pravi način sadašnjim, ali i budućim klijentima, tu pre svega mislim na generaciju studenata i oni koji završavaju srednju školu, koji imaju dovoljno inovacija u svojim glavama da pomognu razvoj osiguranja, a koji su s druge strane i naši budući klijenti“, kaže Dragan Filipović, potpredsednik UO Udruženja osiguravača Srbije. Na zatvaranju Srpskih dana osiguranja istaknuto je i da je bitno što se Srbija kao zemlja razvija i napreduje, jer je to u direktnoj vezi sa uspehom industrije osiguranja. „Bavili smo se jako bitnom temom digitalizacije uopšte, ali i u segmentu osiguranja koja nas čeka u narednim godinama, jer nove generacije žele brži i kvalitetniji pristup do polisa. Ova godina bila je istorijska po pitanju šteta u poslednjih nekoliko decenija u Srbiji i tu imamo jako veliki izazov kako da postavimo situaciju da osiguravajuće kuće ne gube pare prodajom polisa, a opet da naši poljoprivredni proizvođači budu zadovoljni kad kupe polisu. Samo 10 do 12 odsto obradivih površina je pod osiguranjem, što je izuzetno malo, svi ostali nisu osigurani. Moramo sa državom zajedno da pronađemo način kako ćemo u ovom segmentu još više da radimo“, kaže Filipović. Na konferenciji su bili prikazani i katastrofalni događaji u svetu i kod nas, a zaključak je da je i tu potrebno da se ostvari jedinstvo osiguranja i države, kako bi uspeli zajedno da spreče buduće velike štete u poplavama, zemljotresima, klizištima, bujicama. Na panelu na temu dobrovoljnog zdravstvenog osiguranja zaključeno je da će UOS izneti ideje i inicijative da se dodatno razgovara i dođe do konkretnih rešenja u ovom segmentu. Istaknuto je i da na budućnost dobrovoljnog zdravstvenog osiguranja neće morati dugo da se čeka. Panelisti su naglasili da je 2000.godine kreiran prvi proizvod dobrovoljnog zdravstvenog osiguranja, a pet godina kasnije započeto je dobrovoljno zdravstveno osiguranje koje pokriva troškove lečenja i pokriće i organizaciju zdravstvene usluge. Dodatno, naglašeno je da je 2005.godine bilo 20 ustanova u mreži, a da je danas u sistem uključeno više od 700 zdravstvenih ustanova i to predstavlja potencijal na kojem je potrebno raditi. Na panelu o dobrovoljnom zdravstvenom osiguranju bilo je i priče o novom Zakonu o zdravstvenom osiguranju, koji bi trebalo, prema rečima učesnika, da bude na Vladi naredne nedelje, nakon čega ulazi u skupštinsku proceduru. Izvor: UOS\nTagovi: #osiguranje #aranđelovac #srpski dani osiguranja #uos


Патријарх Јован Кантула - Српска историја - Сазнајте више\nPatrijarh Jovan Kantula\nMiloš 13 novembra, 2020\tNo Comments\nJovan Kantula je bio arhiepiskop pećki i patrijarh srpski u periodu od 1592. do 1614. godine. Kada pomenemo njegovo ime, zaista retko ko zna o kome se radi, iako je njegova ličnost značajna za srpsku istoriju.\nNažalost, nijedan grad u Srbiji ne nosi njegovo ime, a i ako postoji ulica posvećena patrijarhu Jovanu Kantulu bilo gde, bili bismo jako iznenađeni.\nSve srpske nacionalne vrline i tragedije prolamaju se kroz ličnost ovog velikog patrijarha.\nPatrijarh Jovan Kantula dolazi na tron Svetog Save u veoma teško vreme kraja 16. veka i konsolidacije Osmanskog Carstva na Balkanu i u srednjoj Evropi. To je vreme pune ekspanzije Turaka, kada oni predstavljaju najveću vojnu i pomorsku silu u tadašnjoj Evropi pustošeći sve pred sobom od Beča i nemačkih zemalja pa sve do italijanskih, francuskih i španskih primorskih gradova. Doživevši poraz u prvoj opsadi Beča 1529. godine, Turci se posebno okreću pljačkanju i teroru hrišćanskog stanovništva koje se našlo u njihovom velikom carstvu.\nS obzirom na pad srpske Despotovine još 1459. i pad poslednjih srpskih zemalja (Hercegovina 1481. i Zeta 1496.), Srbi se skoro do polovine 16. veka bore sa poslednjim srpskim despotom Pavlom Bakićem i Svetim knezom Stefanom Štiljanovićem protiv Turaka u savezu sa Mađarima i njihovim južnougarskim kraljem Jovanom Zapoljom. Posle Bitke na Mohačkom Polju 1526. godine, u kojoj veoma značajnu ulogu igraju Srbi predvođeni despotom Pavlom Bakićem i padom Budima 1541. situacija se značajno pogoršava za sve hrišćane, a posebno za vojnički vrlo aktivne Srbe.\nStanje u Srpskoj pravoslavnoj crkvi je pratilo težinu političkih prilika, a stvari su dodatno komplikovale turske pripreme za pokretanje novog rata protiv Habzburške Monarhije krajem 16. veka. Srpski narod i Crkva u Turskoj su trpeli nezapamćene poreske namete koji su tim povodom pogodili hrišćane, a danak u krvi se sprovodio u punom zamahu. Trebalo je spasiti narod u to vreme i iskoristiti priliku da se zada udarac okupatorskoj sili.\nI baš u vreme kada je patrijarh Jovan Kantula stupio na pećki tron, srpski narod je započinjao veoma široku pobunu i borbu protiv turskog ropstva, ne mireći se sa položajem ugnjetene raje. Patrijarh Jovan Kantul je nasledio patrijarha Filipa, a 1592. godine uspeva da dobije sultanov berat odnosno odobrenje za njegovo stupanje na patrijaršijski presto. Od tog trenutka, on otpočinje intenzivan rad i na crkvenom i na političkom planu.\nO slavnom patrijarhu Jovanu, kao izuzetnoj i dinamičnoj ličnosti, ne zna se mnogo izvan šireg konteksta njegove borbe protiv Turaka. On je rodom negde iz Timočke Krajine i najverovatnije je poreklom od naših Vlaha odakle potiče prezime Kantul. No iako iz pograničnog kraja, on je celokupno svoje duhovno i političko biće temeljio na svetosavlju bivajući potpuno privržen idejama srpske srednjovekovne države. U vremenu kada su nam narodne i političke vođe, odnosno najveći deo srpske aristokratije pobijeni ili proterani, patrijarsi postaju ne samo duhovne vođe, već i svetovne, narodne vođe.\nO dobrim počecima upravljanja srpskom crkvom patrijarha Jovana svedoči i nekoliko zapisa iz više manastira u kojima se za njega veli: “tada prestolom Pećkim dobro upravljaše kir Jovan“. I pored velikih izazova, za vreme patrijarha Jovana u potpunosti je sačuvana organizacija Pećke patrijaršije, popunjavane su upražnjene eparhije izborom i hirotonijom novih episkopa i održavani su redovni crkveni sabori u Peći. Za njegovo vreme obnavljane su crkve i manastiri i prepisivane su mnogobrojne bogoslužbene i druge knjige. Prepisivačku delatnost je podsticao sam patrijarh, koji je knjige poklanjao manastiru u Peći i manastiru Hilandaru koje su i danas sačuvane. Njegovim trudom obnovljen je saborni hram u Peći, a pouzdano znamo i da je inicirao živopisanje hramova manastira Svete Trojice u Pljevljima i manastira Hopova u Sremu.\nPrilikom kanonskih poseta svojim eparhijama i vernicima, rimokatolička crkvena organizacija mu je pravila velike pometnje. To se posebno ogledalo u njihovom angažmanu na unijaćenju pravoslavnih Srba u Paštrovićima odnosno na srpskom primorju gde Turci nikako nisu uspevali da zavladaju. U slučaju da agresivni pokušaji unijaćenja srpskog plemena Paštrovića uspeju, patrijarh Jovan je znao da bi unija zahvatila čitavu Zetu i Hercegovinu. No, Paštrovići zajedno sa svojim patrijarhom koji im šalje najbolje sveštenike i bogoslužbene knjige ostaju verni pravoslavlju i uspevaju da odole pritiscima pokatoličenja, što traje sve do današnjeg dana.\nNajveća promena za vreme patrijarha Jovana Kantula bilo je napuštanje politike njegovog prethodnika na tronu Svetog Save, velikog patrijarha Makarija Sokolovića. Patrijarh Jovan tokom svog arhipastirskog i poliitčkog rada postaje aktivan učesnik planiranja akcije zapadnih država za oslobođenje balkanskih naroda od Turaka. Zanet idealom borbe za oslobođenje, patrijarh, dakle, napušta politiku naslanjanja na Turke u pokušaju postepenog pobošljavanja položaja porobljenih Srba, iako je Turska u to vreme bila u velikom zamahu nadiranja na sever i zapad.\nPatrijarh Jovan je tako postao deo šireg plana pape Klimenta VIII koji je pokušao da obrazuje hrišćanski savez u koji su ulazili španski kralj Filip III, habsburški nadvojvoda i car nemačkog ”Svetog Rimskog Carstva” Ferdinand II Štajerski i savojski vojvoda Karlo Emanuel I. U svetlu novonastalih prilika, patrijarh Jovan preko čuvenog nikšićkog vojvode Grdana planira organizaciju Hercegovačkog ustanka.\nMeđutim tokom žive diplomatske aktivnosti i patrijarhovih priprema za svesrpsko oslobođenje od Turaka, napadom Turaka na Austriju izbija čuveni Dugi rat (1593-1606) za koji su se Osmanlije dugo pripremale. To će za Srbe biti od ogromnog značaja jer su direktna posledica izbijanja ovog ratnog sukoba između dva carstva i dva velika ustanka Srba koji spadaju najznačajnije epizode naše istorije: Banatski ustanak iz 1594. i Hercegovački ustanak (1596-1597). Ove epizode zaslužuju poseban osvrt, no potrebno je napomenuti da su oba ova ustanka, iako tragično okončana, do temelja uzdrmali Osmansko Carstvo, a danas svedoče o neverovatnom junaštvu srpskog naroda u borbi protiv nadmoćnijeg neprijatelja. Oni su bili inspiracija za Prvi i Drugi srpski ustanak 1804. i 1815.\nPosledice ove borbe srpskog naroda bilo je i tragično spaljivanje moštiju Svetog Save na Vračaru podno beogradskih zidina 1594. godine, dok su se u srpsku istoriju upisala velika imena poput episkopa banatskog Svetog Teodora Nestorovića, zatim jednog od naših najpoznatijih hajduka Starine Novaka, zajedno sa hajducima Đorđem Slankamencem i Deli Markom Segedincem, zatim tu su i čuveni nikšićki vojvoda Grdan, cetinjski mitropolit Ruvim i hecegovački episkop Visarion II. Sve je njih organizovao patrijarh srpski Jovan Kantul shvatajući ogroman značaj nacionalnog oslobođenja usled nepodnošljivog položaja u kome se našao srpski narod.\nNažalost, cela ova akcija je propala, a patrijarh Jovan se gorko razočarao u zapad odakle je u ključnom trenutku srpske borbe trebalo da stigne vojna pomoć. Volje za borbu Srba protiv zavojevača nikada nije nedostajalo, no bez pomoći eventualnih saveznika u ratu sa turskom silom nije moglo biti uspeha. Kao što se to dešavalo i ranije za vreme despota Đurađa Brankovića Smederevca i kasnije, zaključno sa Karađorđem, pojedine zapadne sile su više bile zainteresovane za očuvanje sopstvenih trgovačkih i kratkoročnih političkih interesa nego za borbu balkanskih hrišćana za oslobođenje iz turskog ropstva. Interesantno je napomenuti da je patrijarh Jovan Kantula došao na tron Svetog Save u veoma teško vreme. Upravo krajem 16. veka dolazi do konsolidacije Osmanskog Carstva na Balkanu i u srednjoj Evropi. To je vreme pune ekspanzije Turaka, kada oni predstavljaju najveću vojnu i pomorsku silu u tadašnjoj Evropi jedini naš patrijarh koji nije imao neposredne veze sa Rusijom koja se tada nalazi u teškom periodu ”smutnih vremena” nastalih odumiranjem dinastije Rjurikovič Ivana IV „Groznog“ i Fjodora I i traje sve do dolaska dinastije Romanov na carski tron.\nZauzeti borbom protiv Austrijanaca, Srba, Mađara, Rumuna, italijanskih gradova Turci ne uspevaju da uhvate srpskog patrijarha Jovana. Tek po potpisivanju mira u Žitvatoroku 1606. godine i završetku Dugog rata, Turci pokušavaju da se osvete duhovnom i svetovnom vođi srpskog naroda koji je poveo dva ogromna ustanka protiv njihovog carstva. Nakon ubistva nekoliko srpskih vladika, Turci pozivaju srpskog patrijarha Jovana u Carigrad na dogovor o budućnosti Pećke patrijaršije u novonastalim okolnostima nakon Dugog rata u Osmanskom Carstvu. I pored garancija za fizičku bezbednost, Turci hapse patrijarha Jovana u Carigradu koji mučenički strada 1614. godine. Patrijarh Jovan Kantula je zadavljen svilenim gajtanom, tim čuvenim turskim metodom uklanjanja svake opozicije. S obzirom da mu nije odsečena glava i da nije nabijen na kolac, Turci su na taj način ukazali ”čast” tronu i tituli srpskih patrijaraha.\nŽivot i delo patrijarha Jovana Kantula ukazuje na kontinuitet i neophodnost borbe srpskog naroda za slobodu. Kao neko ko je Srbe nadahnjivao svetosavljem i kosovskim zavetom inspirišući svoj narod u težnji za oslobođenjem, patrijarh Jovan se upisuje u najznačajnije stranice naše nacionalne istorije.\nNa slici vidite fresku patrijarha Jovana Kantula iz stavropigijalnog manastira Pećka Patrijaršija, središta naše pomesne pravoslavne crkve.\nPrevious Previous post: Da li je vojvoda Vlatko Vuković bio Srbin?\nNext Next post: Ana Nemanjić


Koštunica: Imao sam rješenje za Kosovo - da bude kao Hong Kong\nKoštunica: Imao sam rješenje za Kosovo – da bude kao Hong Kong\nBivši premijer Srbije Vojislav Koštunica izjavio je da je njegovo rješenje za Kosovo, da bude kao Hong Kong, podržala tadašnja vlada i da to smatra potvrdom ispravnosti tog rješenja.\nKoštunica je istakao da je njegov prijedlog za rješenje pitanja Kosova bio nadgledana autonomija, koja, kako je naveo, “predstavlja kompromis koji isključuje sve ekstremne opcije”.\n“Nadgledana autonomija, za razliku od nadgledane nezavisnosti, saglasna je Povelji UN i Ustavu Srbije. Time bi bilo omogućeno Albancima da u Autonomnoj pokrajini Kosovo i Metohija upravljaju svojom vastitom budućnošću i ostvaruju svoje ineterese”, rekao je Koštunica.\nDodao je da bi sa druge strane, Srbija saglasno Povelji UN zadržala svoj suverenitet i terirorijalni integritet.\nNa pitanje da li bi njegov prijedlog bio i danas primjenljiv kao održivo rješenje u trenutnim okolnostima, Koštunica nije odgovorio, piše Kurir.


Pogledajte čudesnu penal seriju u kojoj je Velež izbacio AEK (VIDEO)\nČudo se desilo u Atini! Velež je nakon penala eliminisao AEK i prošao dalje u treće kolo kvalifikacija za Ligu konferencija gdje će igrati protiv Elfsborga.\nNakon što su sa 2:1 slavili u Sarajevu, izabranici Feđe Dudića su otišli u Grčku i na izvanredan način prošli dalje. Odolijevao je Velež više od 90 minuta, a onda je u nadoknadi drugog poluvremena Petros Mantalos pogodio za 1:0 AEK-a i odveo meč u produžetak.\nIako bi većina ekipa tada pala, to se nije desilo ponosnom Veležu! Izdržali su do penala, a onda bili mirniji i sigurniji i prošli dalje. Briljirao je odlični Slaviša Bogdanović koji je odbranio dva penala.\nUostalom kompletnu penal seriju pogledajte na videu klipu ispod:\nPrethodni članakČudo se desilo u Atini: Velež nakon penala na senzacionalan način izbacio AEK (VIDEO)\nNaredni članakRijeka i Osijek slavili i prošli dalje, Hamarbi izbacio Maribor (VIDEO)


(Video) Zmajčeki pali u mitrovici: Mega magičnim preokretom stigla do pobede protiv Olimpije\nKošarkaši Mega Leksa pobedili su Olimpiju 86:85 (18:25, 20:25, 29:24, 19:11) u derbi meču prvog kola regionalne ABA lige. Mega je na poluvremenu gubila 50:38, ali je u drugom poluvremenu zaigrala bolje i u samom finišu je stigla do zaslužene pobede… »\nIspovest majke ubijenih tuzlanskih mališana: Otac ih je ubio na prvom susretu koji je imao sa decom!\nPorodična tragedija u kojoj je otac, 41-godišnji Nesad Djedović u vlastitom automobilu usmrtio dvoje maloletne dece, a potom pokušao izvršiti samoubistvo, dobija novu dimenziju. Naime, majka tragično stradale dece Amra Djedović je iznela svoju… »\nSlavoljub Muslin: Bolja igra nego rezultat. Naivno i nesrećno smo primili golove\nSelektor fudbalske reprezentacije Srbije Slavoljub Muslin izjavio je da naš nacionalni tim doživeo previsok poraz od Katara u prijateljskom meču u Dohi. Selekcija sastavljena od igrača iz domaćeg šampionata poražena je od Katara 3:0. "Mislim da je… »


Filipini planiraju EVAKUACIJU svojih građana iz Irana i Iraka\nFilipinski predsednik Rodrigo Duterte naredio je vojsci da pripremi avione i brodove za moguću evakuaciju hiljada filipinskih radnika u Iraku i Iranu "u bilo kojem trenutku", a i ostale azijske države razmatraju slične mere zbog potencijalnog izbijanja nasilja na Bliskom Istoku.\nNačelnik generalštaba Felimon Santos je rekao da su filipinske snage identifikovale moguće puteve evakuacije ne samo u Iraku i Iranu, već i iz drugih žarišta, poput Izraela, prenosi AP.\nFilipini su vodeći izvor radne snage u svetu, a u Iraku i Iranu ima više od 7.000 filipinskih radnika, uključujući mnoge koji rade u američkim i drugim stranim objektima i trgovinskim ustanovama, saopštilo je Ministarstvo odbrane.\nI druge zemlje se suočavaju sa sličnim dilemama, jer Azijci čine 40 odsto svetskih migranata, a zemlje Bliskog Istoka su im uobičajena destinacija.\nPortparol indijskog ministarstva spoljnih poslova Raveš Kumar rekao je da Indija još ne planira da "evakuiše građane iz nestabilnog regiona".\nJužnokorejsko ministarstvo spoljnih poslova saopštilo je da su vladine agencije razgovarale o pripremama za eskalaciju krize na Bliskom Istoku, ali da nisu imale neposredne planove za evakuaciju.\nMinistarstvo u Seulu je saopštilo da je oko 1.600 njihovih državljana u Iraku, a uglavnom radi na gradjevinarstvu, dok je u Iranu 280 poslovnih ljudi, studenata ili supružnika Iranaca.\nAfrički migranti su takodje zaposleni širom Bliskog Istoka, mada je mogućnost da njihove matične zemlje organizuju evakuaciju neizvesna.\nDuterte prekida vojni sporazum sa SAD


Koto Derma je posvećen zaštiti svih informacija koje sakuplja i čuva o Vama. Korisnici našeg sajta prihvataju da se podaci o njima koriste u skladu sa ovom Politikom privatnosti. Koto Derma sakuplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nKoto Derma može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, e-mail adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promena koje su naznačene na sajtu.\nKoto Derma koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune.\nKoto Derma ne razmenjuje ni jednu informaciju o korisnicima sa trećim licima. Koto Derma može koristiti informacije u cilju održavanja kontakta sa korisnicima i obaveštavanja o razvoju našeg poslovanja. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost. Koto Derma može povremeno objaviti informacije opšteg tipa trećim licima – na primer, broj posetilaca sajta koji su popunili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\nKoto Derma garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovani transfer osetljivih podataka poslatih od strane korisnika na Koto Derma formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom Koto Derme. Odlukom da kompaniji Koto Derma obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana. Koto Derma zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu www.kotoderma.com. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge Koto Derma nakon bilo koje nove verzije politike privatnosti, podrazumeva se da je istu prihvatio kao važeću.\nZakon o zaštiti podataka o ličnosti "Службени гласник РС", број 87 од 13. Новембра 2018.